CELEX: 52007PC0550
Language: mt
Date: 2007-09-14
Title: Proposta għal regolament tal-Kunsill li jimponi d-dazji kontra d-dumping fuq l-importazzjonijiet ta’ lampi fluworexxenti kompatti elettroniċi u integrati (CFL-i) li joriġinaw fir-Repubblika Popolari taċ-Ċina wara reviżjoni ta’ l-iskadenza skond l-Artikolu 11(2) tar-regolament tal-Kunsill (KE) Nru 384/96 u li jestendi għall-importazzjonijiet ta’ l-istess prodott mibgħuta mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-Filippini

Avviż Legali Importanti

|

52007PC0550

Proposta għal regolament tal-Kunsill li jimponi d-dazji kontra d-dumping fuq l-importazzjonijiet ta’ lampi fluworexxenti kompatti elettroniċi u integrati (CFL-i) li joriġinaw fir-Repubblika Popolari taċ-Ċina wara reviżjoni ta’ l-iskadenza skond l-Artikolu 11(2) tar-regolament tal-Kunsill (KE) Nru 384/96 u li jestendi għall-importazzjonijiet ta’ l-istess prodott mibgħuta mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-Filippini  /* KUMM/2007/0550 finali */  

	[pic] | KUMMISSJONI TAL-KOMUNITAJIET EWROPEJ |Brussel 14.9.2007KUMM(2007) 550 finaliProposta għalREGOLAMENT TAL-KUNSILLli jimponi d-dazji kontra d-dumping fuq l-importazzjonijiet ta’ lampi fluworexxenti kompatti elettroniċi u integrati (CFL-i) li joriġinaw fir-Repubblika Popolari taċ-Ċina wara reviżjoni ta’ l-iskadenza skond l-Artikolu 11(2) tar-Regolament tal-Kunsill (KE) Nru 384/96 u li jestendi għall-importazzjonijiet ta’ l-istess prodott mibgħuta mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-Filippini(preżentata mill-Kummissjoni)M EMORANDUM TA’ SPJEGAZZJONIKUNTEST TAL-PROPOSTA |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 ('ir-Regolament bażiku') fil-proċediment li jikkonċerna l-importazzjonijiet ta' lampi fluworexxenti kompatti elettroniċi u integrati (CFL-i) li joriġinaw mir-Repubblika Popolari taċ-Ċina. |Kuntest ġenerali Din il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku. |Dispożizzjonijiet eżistenti fil-qasam tal-proposta Ma hemm l-ebda dispożizzjoni eżistenti fil-qasam tal-proposta. |Konsistenza ma’ politiki u għanijiet oħrajn ta’ l-Unjoni Mhux applikabbli. |KONSULTAZZJONI MAL-PARTIJIET INTERESSATI U VALUTAZZJONI TA’ L-IMPATT |Konsultazzjoni mal-partijiet interessati |Il-partijiet interessati kkonċernati fil-proċediment diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku. |Ġbir u użu ta’ għarfien espert |Ma kien hemm l-ebda ħtieġa ta’ għarfien espert estern. |Valutazzjoni ta' l-impatt Din il-proposta hi r-riżultat ta' l-implimentazzjoni tar-Regolament bażiku. Ir-Regolament bażiku ma jipprevedix valutazzjoni ġenerali ta’ l-impatt iżda fih lista eżawrjenti ta’ kundizzjonijiet li jridu jiġu vvalutati. |ELEMENTI LEGALI TAL-PROPOSTA |Taqsira ta’ l-azzjoni proposta Fid-19 ta’ Lulju 2006, il-Kummissjoni ħabbret permezz ta’ avviż, ippubblikat fil-Ġurnal Uffiċjali ta’ l-Unjoni Ewropea[1], il-bidu ta’ proċediment kontra d-dumping skond l-Artikolu 11(2) tar-Regolament bażiku li jikkonċerna l-importazzjonijiet fil-Komunità ta’ lampi fluworexxenti kompatti elettroniċi u integrati (CFL-i) li joriġinaw mir-Repubblika Popolari taċ-Ċina. It-talba saret fit-18 ta’ April 2006 mill-Federazzjoni Komunitarja ta’ l-Industrija tad-Dawl dwar Lampi Fluworexxenti Kompatti Integrati (CFL-i) ('l-Applikant') f’isem proporzjon maġġuri, f’dan il-każ iktar minn 25 %, tat-total tal-produzzjoni Komunitarja tas-CFL-i.. Il-proposta tal-Kummissjoni għal Regolament tal-Kunsill mehmuża fiha l-konklużjonijiet definittivi dwar id-dumping, il-ħsara u l-interess Komunitarju. L-Istati Membri ġew ikkonsultati waqt il-Kumitati ta’ l-Antidumping ta’ XX ta’ Settembru 2007. XX Stati Membri kienu favur l-azzjoni proposta u XX opponew. Huwa propost li l-Kunsill jadotta l-proposta għal Regolament mehmuża li għandha tiġi ppubblikata fil-Ġurnal Uffiċjali ta’ l-Unjoni Ewropea sa mhux iktar tard mit-18 ta’ Ottubru 2007. |Bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju tas-sussidjarjetà Il-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |Il-prinċipju tal-proporzjonalità Il-proposta hi konformi mal-prinċipju tal-proporzjonalità għar-raġuni(jiet) li ġejja(ġejjin): |Il-forma ta’ azzjoni hi deskritta fir-Regolament imsemmi hawn fuq u ma tħalli l-ebda lok għal deċiżjoni nazzjonali. |Mhijiex meħtieġa indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini hu mminimizzat u pproporzjonat ma’ l-għan tal-proposta. |Għażla ta' strumenti |Strumenti proposti: Regolament. |Mezzi oħra ma jkunux adattati għar-raġuni(jiet) li ġejja(ġejjin). Ir-Regolament bażiku msemmi hawn fuq ma jipprevedix għażliet alternattivi. |IMPLIKAZZJONI BAġITARJA Il-proposta ma għandha l-ebda implikazzjoni għall-baġit tal-Komunità. |1.  Proposta għalREGOLAMENT TAL-KUNSILLli jimponi d-dazji kontra d-dumping fuq l-importazzjonijiet ta’ lampi fluworexxenti kompatti elettroniċi u integrati (CFL-i) li joriġinaw fir-Repubblika Popolari taċ-Ċina wara reviżjoni ta’ l-iskadenza skond l-Artikolu 11(2) tar-Regolament tal-Kunsill (KE) Nru 384/96 u li jestendi għall-importazzjonijiet ta’ l-istess prodott mibgħuta mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-FilippiniIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea([2])('ir-Regolament bażiku') u b’mod partikolari l-Artikoli 4(1), 5(4), u 11(2) tiegħu,Wara li kkunsidra l-proposta mressqa mill-Kummissjoni, u wara konsultazzjoni mal-Kumitat Konsultattiv,Billi:A. PROĊEDURAMiżuri fis-seħħ(1) Permezz tar-Regolament (KE) Nru 1470/2001([3]) ('ir-Regolament oriġinali'), il-Kunsill impona dazji definittivi kontra d-dumping ta’ minn 0 sa 66.1 % fuq l-importazzjonijiet ta' lampi fluworexxenti elettroniċi u integrati ('CFL-i') li joriġinaw mir-Repubblika Popolari taċ-Ċina ('il-pajjiż ikkonċernat') ('l-investigazzjoni oriġinali'). Qabel dak, il-Kummissjoni kienet imponiet dazji proviżorji kontra d-dumping bir-Regolament (KE) Nru 255/2001([4]) (ir-'Regolament proviżorju').(2) Permezz tar-Regolament (KE) Nru 866/2005([5]) ('ir-Regolament li jestendi'), il-Kunsill estenda l-miżuri fis-seħħ kontra d-dumping biex ikopru wkoll l-importazzjonijiet tas-CFL-i ikkonsenjati mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-Filippini. L-estensjoni saret wara investigazzjoni ta’ kontra l-evażjoni mwettqa skond l-Artikolu 13(3) tar-Regolament bażiku.(3) Permezz tar-Regolament (KE) Nru 1322/2006[6], ('ir-Regolament li jemenda') il-Kunsill emenda l-miżuri fis-seħħ kontra d-dumping. L-emendar sar wara reviżjoni interim imwettqa fir-rigward ta’ l-ambitu tal-prodott. Ir-riżultat ta’ l-investigazzjoni u l-effett tar-Regolament li jemenda kien li l-lampi li jaħdmu b’vultaġġ ta’ kurrent elettriku dirett ('DC-CFL-i') għandhom jiġu esklużi mill-ambitu tal-miżuri. Il-miżuri kontra d-dumping kellhom minn hemm ’il quddiem ikopru biss il-lampi ta’ vultaġġ minn kurrent elettriku alternanti (inkluż lampi ta’ skariku fluworexxenti kompatti u elettroniċi li jaħdmu b’kurrent elettriku kemm alternanti u kemm dirett) ('AC-CFL-I').Investigazzjonijiet korrenti(4) Wara l-pubblikazzjoni ta’ l-avviż ta’ skadenza imminenti, il-Kummissjoni rċeviet talba għal reviżjoni skond l-Artikolu 11(2) tar-Regolament bażiku. It-talba saret fit-18 ta’ April 2006 mill-Federazzjoni Komunitarja ta’ l-Industrija tad-Dawl dwar Lampi Fluworexxenti Kompatti Integrati (CFL-i) ('l-applikant') f’isem proporzjon maġġuri, f’dan il-każ iktar minn 25 %, tat-total tal-produzzjoni Komunitarja tas-CFL-i.(5) It-talba kienet imsejsa fuq il-fatt li l-iskadenza tal-miżuri x’aktarx kienet tirriżulta fit-tkomplija tad-dumping u l-ħsara lill-industrija Komunitarja. Wara li ddeterminat, f’konsultazzjoni mal-Kumitat Konsultattiv, li kienet teżisti biżżejjed evidenza biex tinbeda reviżjoni, fid-19 ta’ Lulju 2006 l-Kummissjoni bdiet investigazzjoni[7] skond l-Artikolu 11(2) tar-Regolament bażiku. L-applikant ressaq ukoll talba għal reviżjoni interim parzjali skond l-Artikolu 11(3) tar-Regolament bażiku. Wara li ddeterminat, b’konsultazzjoni mal-Kumitat Konsultattiv, li kienet teżisti biżżejjed evidenza biex tinbeda reviżjoni, il-Kummissjoni, fit-8 ta’ Settembru 2006, bdiet investigazzjoni[8] skond l-Artikolu 11(3) tar-Regolament bażiku. L-ambitu tar-rapport interim huwa limitat għal-livell tad-dumping safejn jirrigwarda wieħed mill-produtturi, Lisheng Electronic & Lighting (Xiamen). Ir-reviżjoni msemmija l-aħħar għadha għaddejja u mhix is-suġġett tar-Regolament preżenti.L-investigazzjoni u l-partijiet ikkonċernati(6) Il-Kummissjoni avżat uffiċjalment lill-applikant, il-produtturi Komunitarji, il-produtturi esportaturi fir-RPĊ (minn hawn ’il quddiem 'l-esportaturi Ċiniżi'), l-importaturi, il-kummerċjanti, l-utenti u l-assoċjazzjonijiet tagħhom magħrufa bħala kkonċernati, kif ukoll lir-rappreżentanti tal-gvern tal-pajjiż esportatur, dwar il-bidu tar-reviżjonijiet.(7) Il-Kummissjoni bagħtet kwestjonarji lil dawn il-partijiet kollha u lil dawk li għamlu lilhom infushom magħrufa sa l-iskadenza stipulata fl-avviżi tal-bidu.(8) Il-Kummissjoni tat ukoll l-opportunità lill-partijiet ikkonċernati direttament biex iwasslu l-opinjonijiet tagħhom bil-miktub u biex jitolbu smigħ sa l-iskadenza taż-żmien stipulat fl-avviż tal-bidu.(9) Minħabba l-għadd milli jidher kbir ta’ produtturi esportaturi fir-RPĊ u ta’ importaturi tal-prodott ikkonċernat, il-kampjunament ġie previst fl-avviż tal-bidu, skond l-Artikolu 17 tar-Regolament bażiku. Biex tkun tista’ tiddeċiedi jekk il-kampjunament kienx meħtieġ, u jekk iva, biex tagħżel kampjun, il-Kummissjoni bagħtet formoli għall-kampjunament, fejn talbet informazzjoni speċifika dwar il-medja tal-volum tal-bejgħ u l-prezzijiet ta’ kull produttur esportatur u importatur ikkonċernat.(10) Waslu tweġibiet kompluti minn tliet esportaturi Ċiniżi u tliet importaturi.(11) Intbagħat kwestjonarju wkoll lill-produtturi magħrufa fil-pajjiż analogu potenzjali, ir-Repubblika tal-Korea ('Korea').(12) Waslu wkoll tweġibiet għall-kwestjonarji minn erba’ produtturi Komunitarji, żewġ produtturi mill-pajjiż analogu: il-Korea, bejjiegħ (li jimporta wkoll) u seba’ fornituri tal-komponenti ta’ produtturi Komunitarji.(13) Il-Kummissjoni talbet u vverifikat it-tagħrif kollu li dehrilha meħtieġ bl-għan li tiddetermina l-probabbiltà tat-tkomplija tad-dumping u l-ħsara, u l-interessi Komunitarji. Saru żjarat ta’ verifika fl-istabbilimenti tal-kumpaniji li ġejjin:2.  produttur esportatur fir-RPĊ relatat mal-produttur Komunitarju applikant:3.  Osram China Lighting Ltd., Belt ta’ Foshan, Provinċja ta’ Guangdong4.  produttur esportatur fir-RPĊ relatat mal-produtturi Komunitarji l-oħra5.  Zhejiang Yankon Group Co Ltd., Belt ta’ Shangyu, Provinċja ta’ Zhejiang6.  produttur esportatur fir-RPĊ relatat ma’ ebda produttur Komunitarju7.  Shenzhen Zuoming Electronic Co. Ltd., Belt ta’ Shenzhen, Provinċja ta’ Guangdong8.  kummerċjant relatat mal-produtturi Komunitarji l-oħra9.  Philips Hong Kong Ltd., Ħong Kong SAR10.  kummerċjant li mhux relatat ma’ xi produttur Komunitarju11.  Super Trend Lighting Ltd., Ħong Kong SAR12.  produtturi fil-pajjiż analogu13.  Osram Korea Ltd., Seoul, ir-Repubblika tal-Korea14.  Hyosun Electric Co., Ltd., Belt ta’ Paju, ir-Repubblika tal-Korea15.  produtturi Komunitarji16.  Osram GmbH, München u Augsburg, il-Ġermanja u Osram Slovakia, Nove Zamky, is-Slovakkja17.  Philips Lighting B.V., Eindhoven, l-Olanda u Pila, il-Polonja18.  General Electric Zrt., Budapest and Nagykaniza, l-Ungerija,19.  Sylvania Lighting International, Frankfurt/Main, il-Ġermanja u Leeds, ir-Renju Unit20.  importaturi Komunitarji21.  Electro Cirkel B.V., Rotterdam, l-Olanda22.  Kemner B.V., Amsterdam, l-Olanda23.  Omicron UK Ltd., Huntingdon, ir-Renju Unit24.  fornituri Komunitarji25.  ST Microelectronics Srl, Milan, l-Italja26.  Vitri Electro-Metalurgica S.A., Barċellona, Spanja27.  bejjiegħ Komunitarju28.  IKEA AB, il-Belt ta’ Älmhult, Reġjun ta’ Småland, l-IżvezjaIl-Perjodu ta’ l-Investigazzjoni(14) L-investigazzjoni dwar il-probabbiltà tat-tkomplija u/jew ir-rikorrenza tad- dumping u l-ħsara għar-reviżjoni ta’ l-iskadenza kopriet il-perjodu mill-1 ta’ Lulju 2005 sat-30 ta’ Ġunju 2006 ('il-perjodu ta’ l-investigazzjoni għar-reviżjoni' jew 'RIP' – review investigation period ). L-eżami tat-tendenzi rilevanti għall-valutazzjoni tal-probabbiltà tat-tkomplija jew ir-rikorrenza tal-ħsara kopra l-perjodu mill-1 ta' Jannar 2003 sa l-aħħar ta’ l-RIP ('il-perjodu kkunsidrat').B. PRODOTT IKKONĊERNAT U PRODOTT SIMILIProdott ikkonċernat(15) Il-prodott ikkonċernat huwa l-istess kif iddeterminat fir-Regolament li jemenda, jiġifieri lampi ta’ skariku fluworexxenti kompatti u elettroniċi li jaħdmu b’kurrent elettriku alternanti (inklużi lampi ta’ skariku fluworexxenti kompatti u elettroniċi li jaħdmu b’kurrent elettriku kemm alternanti u kemm dirett), b’tubu tal-ħġieġ wieħed jew iktar, bl-elementi illuminanti u l-komponenti elettroniċi kollha mwaħħla mas-sieq tal-lampa, jew li huma integrati fis-sieq tal-lampa li joriġinaw fir-Repubblika Popolari taċ-Ċina ('il-prodott ikkonċernat'), attwalment klassifikabbli fil-kodiċi NM ex 8539 31 90.Prodott simili(16) Il-Kummissjoni sabet li-  is-CFL-i manifatturati u mibjugħa internament fir-RPĊ,-  is-CFL-i manifatturati fir-RPĊ u esportati lejn il-Komunità,-  is-CFL-i manifatturati u mibjugħa fil-Komunità, u-  is-CFL-i manifatturati u mibjugħa internament fil-pajjiż analogubażikament għandhom l-istess karatteristiċi fiżiċi u tekniċi u użi. Għalhekk, dawn il-prodotti huma simili skond it-tifsira ta’ l-Artikolu 1(4) tar-Regolament bażiku.(17) Diversi partijiet allegaw li t-tipi ta’ CFL-i importati mir-RPĊ u s-CFL-i manifatturati fil-Komunità ma kinux prodotti simili, billi l-kwalità tal-prodott ikkonċernat (il-ħajja tal-prodott) kienet differenti u billi l-prodott ikkonċernat kellu kategorija differenti ta’ utenti aħħarin (lampi CFL-i għall-konsumatur) mil-lampi CFL-i manifatturati fil-Komunità (lampi CFL-i għal użi professjonali).(18) Fir-rigward ta’ l-allegata differenza bejn il-kwalità tal-lampi CFL-i importati mir-RPĊ u l-lampi CFL-i manifatturati fil-Komunità, l-istess pretensjoni kienet saret fl-ewwel investigazzjoni u ma ntlaqgħetx fir-Regolament oriġinali. Billi l-pretensjoni ma kellha l-ebda element ġdid li juri li d-deskrizzjoni tal-prodott simili, kif definit fil-premessa 13 tar-Regolament proviżorju, kienet żbaljata, id-definizzjoni tar-Regolament oriġinali, kif emendata bir-Regolament (KE) Nru 1322/2006, ġiet sostnuta f’din l-investigazzjoni.(19) Fir-rigward ta’ l-allegata differenza bejn l-użu aħħari tal-lampi CFL-i importati u l-lampi CFL-i manifatturati fil-Komunità, din is-sitwazzjoni ma tbiddilx il-fatt li l-lampi CFL-i importati u l-lampi CFL-i manifatturati fil-Komunità huma kompletament sostitwibbli minn perspettiva teknika u qegħdin f’kompetizzjoni diretta bejniethom. Barra minn dan, waqt li l-utenti jistgħu jvarjaw u jitfornew permezz ta’ kanali ta’ bejgħ differenti, dan ma jaffettwax il-fatt li tali lampi CFL-i huma teknikament simili u jintużaw għall-istess skopijiet, jiġifieri biex jiġġeneraw id-dawl b’mod li jiffranka l-enerġija.C. IL-PROBABBILTÀ TAT-TKOMPLIJA U/JEW IR-RIKORRENZA TAD-DUMPING1. Id-dumping ta’ importazzjonijiet tul il-perjodu ta’ l-investigazzjoni(20) Skond l-Artikolu 11(2) tar-Regolament bażiku, ġie eżaminat jekk attwalment kienx qed isir dumping u jekk l-iskadenza tal-miżuri kinitx x’aktarx twassal jew le għat-tkomplija jew ir-rikorrenza tad-dumping.(21) Skond l-Artikolu 11(9) tar-Regolament bażiku, intużat l-istess metodoloġija ta’ l-investigazzjoni oriġinali. Billi reviżjoni ta’ l-iskadenza ma tipprovdix għall-eżami ta’ bdil fiċ-ċirkostanzi, ma saritx kunsiderazzjoni mill-ġdid dwar jekk il-produtturi kienx jistħoqqilhom jew le li jingħataw trattament ta’ l-ekonomija tas-suq ('MET' - market economy treatment).Kampjunament/Kooperazzjoni(22) Ta’ min ifakkar li fl-investigazzjoni oriġinali, total ta’ disa’ produtturi esportaturi Ċiniżi kkooperaw bis-sħiħ fl-investigazzjoni. Tnejn minn dawn il-produtturi esportaturi ngħataw l-MET: Lisheng Electronic & Lighting (Xiamen) Co., Ltd u Philips & Yaming Lighting Co., Ltd (il-premessa 15 tar-Regolament proviżorju u l-premessa 14 tar-Regolament oriġinali). Sitta mit-total ta’ disgħa ngħataw it-trattament individwali ('IT' – individual treatment) (il-premessa 35 tar-Regolament proviżorju u l-premessa 17 tar-Regolament oriġinali). Hu nnutat li l-ebda kumpanija li ngħatat l-MET ma kkooperat fl-investigazzjoni attwali dwar ir-reviżjoni ta’ l-iskadenza, u kkooperaw tliet kumpaniji biss minn dawk mogħtija l-IT.(23) Minħabba l-għadd milli jidher kbir ta’ produtturi esportaturi Ċiniżi elenkati fl-ilment, il-kampjunament ġie previst fl-avviż tal-bidu għad-determinazzjoni tad- dumping, skond l-Artikolu 17 tar-Regolament bażiku. Sabiex il-Kummissjoni tkun tista’ tiddeċiedi jekk il-kampjunament ikunx meħtieġ, u jekk iva, biex tagħżel kampjun, il-produtturi esportaturi kollha mir-RPĊ intalbu jagħmlu lilhom infushom magħrufa mal-Kummissjoni u jippreżentaw, kif speċifikat fl-avviż tal-bidu, tagħrif bażiku dwar l-attivitajiet tagħhom relatati mal-prodott ikkonċernat matul il-perjodu ta’ l-investigazzjoni.(24) 17-il produttur esportatur Ċiniż wieġbu l-formoli tal-kampjunament. L-investigazzjoni ssejset fuq it-tagħrif miksub minn tnejn mill-produtturi esportaturi li kkooperaw u li oriġinarjament kienu ngħataw it-trattament individwali, u wkoll fuq tagħrif mit-tielet wieħed, li oriġinarjament ma kienx ingħata dan it-trattament jew it-trattament ta’ l-ekonomija tas-suq. Dan sar bi qbil ma’ l-awtoritajiet Ċiniżi. Dawn it-tliet produtturi esportaturi kienu jirrappreżentaw iktar minn 30% tat-total tal-kwantitajiet esportati lejn il-Komunità mir-RPĊ, u iktar minn 40% tal-kwantitajiet jekk jiġi eskluż l-esportatur Ċiniż li kien suġġett għal dazju ta’ 0%. Iż-żewġ kumpaniji li ngħataw it-trattament individwali jirrappreżentaw il-maġġoranza l-kbira ta’ dawn il-kwantitajiet, li juri biċ-ċar li l-kooperazzjoni minn kumpaniji li la jkunu rċevew it-trattament individwali jew l-istatus ta’ l-ekonomija tas-suq hija baxxa.(25) Saru żjarat ta’ verifika fl-istabbilimenti tat-tliet produtturi esportaturi li kkooperaw:-  Zhejiang Yankon Group Co Ltd-  Shenzhen Zuoming Electronic Co. Ltd-  Osram China Lighting Ltd.Valur normaliPrezzijiet tal-Bejgħ Domestiku bbażati fuq il-Pajjiż Analogu(26) Billi kellu jiġi stabbilit il-valur normali abbażi tad- data tal-pajjiż analogu għall-produtturi kollha li ma jissodisfawx il-kriterji ta’ l-MET, intużat l-istess metodoloġija ta’ l-investigazzjoni oriġinali. Għalhekk, il-valur normali għall-esportaturi Ċiniżi kollha kellu jiġi ddeterminat abbażi tad- data miksuba mill- produtturi f’pajjiż terz b’ekonomija tas-suq, skond l-Artikolu 2(7) tar-Regolament bażiku.(27) Fl-avviż tal-bidu, il-Messiku ġie kkunsidrat bħala l-pajjiż terz xieraq b’ekonomija tas-suq fir-rigward ta’ l-esportazzjonijiet Komunitarji tar-RPĊ. Il-Messiku kien diġà ntuża bħala l-pajjiż analogu fl-investigazzjoni oriġinali.(28) Madankollu, ma setgħet tinkiseb l-ebda kooperazzjoni mill-Messiku. Instab li fil-Messiku l-produzzjoni tal-prodott ikkonċernat kienet għalqet qabel beda l- RIP.(29) Għalhekk, produtturi f’pajjiżi terzi oħra b’ekonomija tas-suq, inkluża l-Indoneżja, il-Malażja, l-Indja u r-Repubblika tal-Korea ('Korea'), ġew ikkuntattjati bil-ħsieb li jikkooperaw fl-investigazzjoni tar-reviżjoni.(30) L-ogħla livell ta’ kooperazzjoni nkiseb mill-Korea, fejn żewġ produtturi ppreżentaw it-tweġibiet għall-kwestjonarju u kienu lesti li mbagħad isirulhom verifiki fuq il-post. Produttur mill-Malażja wieġeb ukoll għas-sejħa tas-servizzi tal-Kummissjoni iżda d- data ppreżentata kienet fil-parti l-kbira nieqsa. Wieġeb produttur ieħor mill-Indja, iżda l-bejgħ domestiku tiegħu ma kienx rappreżentattiv. Barra minn dan, instab li l-eżistenza ta’ diversi dazji, bħad-dazju tas-sisa protettiv, dazju tas-sisa protettiv speċjali, u l-Custom Educational Duty, kellhom impatt negattiv fuq il-ħelsien tas-suq Indjan. Għalhekk, u meta jitqies li ma nstabx li jeżistu ostakli kbar għall-kompetizzjoni jew il-kummerċ fis-suq Korean, tqies li l-Korea kienet l-għażla l-iktar xierqa bħala l-pajjiż analogu.(31) Sussegwentement, bosta produtturi u assoċjazzjonijiet tal-produtturi fil-Korea ġew ikkuntattjati u mistiedna jikkooperaw billi jwieġbu kwestjonarju. Żewġ produtturi fil-Korea wieġbu l-kwestjonarju u kkooperaw bis-sħiħ fl-investigazzjoni. Konsegwentement, il-kalkoli ġew ibbażati fuq l-informazzjoni vverifikata minn dawn iż-żewġ produtturi.Prezz ta’ l-Esportazzjoni(32) Għaż-żewġ produtturi esportaturi li kkooperaw, li kienu ngħataw it-trattament individwali, il-prezzijiet ta’ l-esportazzjoni kellhom jiġu stabbiliti abbażi tal-prezzijiet attwalment imħallsa minn konsumaturi mhux relatati fil-Komunità, skond l-Artikolu 2(8) tar-Regolament bażiku.(33) Biex jiġi żgurat paragun ġust bejn il-valur normali u l-prezz ta’ l-esportazzjoni, saru provvedimenti għad-differenzi fil-karatteristiċi fiżiċi, it-trasport, l-assigurazzjoni, il-maniġġar, it-tagħbija u l-ispejjeż relatati fejn kien applikabbli u ġustifikat.Marġni tad-Dumping(34) Ġew stabbiliti l-marġnijiet tad-dumping għaż-żewġ produtturi esportaturi li kkooperaw li rċevew trattament individwali. Għall-kalkolu tal-marġni tad-dumping, il-medja ppeżata tal-valuri normali tqabblet mal-medja ppeżata tal-prezzijiet ta’ l-esportazzjoni għall-Komunità tal-prodott ikkonċernat.(35) Dan il-paragun wera l-eżistenza ta’ dumping ta’ aktar minn 50% għaż-żewġ kumpaniji.(36) Fir-rigward tal-marġnijiet tad-dumping ta’ kumpaniji li m’għandhomx it-trattament ta’ l-ekonomija tas-suq jew it-trattament individwali, il-kooperazzjoni ta’ dawn il-kumpaniji kienet baxxa. F’dan l-isfond, ġew stabbiliti marġnijiet ta’ dumping għall-inqas fil-livell imsemmi fil-paragrafu preċedenti. Dan sar abbażi tal-valuri normali kif deskritt fuq, imqabbla mal-prezzijiet ta’ l-esportazzjoni meħuda mill-esportaturi li kkooperaw u l-operaturi Komunitarji, u minn statistika uffiċjali, kif ivverifikata ma’ l-informazzjoni statistika kunfidenzjali disponibbli għall-Kummissjoni. Il-paragun sar ukoll kif ġie spjegat hawn fuq.(37) Ukoll, minħabba n-nuqqas ta’ kooperazzjoni fl-investigazzjoni tar-reviżjoni minn kumpaniji li kisbu t-trattament ta’ l-ekonomija tas-suq fl-investigazzjoni oriġinali, m’hemmx indikazzjonijiet li l-marġnijiet tad-dumping ivarjaw minn dawk stabbiliti oriġinarjament.(38) Għalhekk, partikolarment abbażi ta’ l-evidenza disponibbli mit-tliet produtturi esportaturi li kkooperaw, l-investigazzjoni turi li hemm evidenza qawwija ta’ dumping kontinwu.2. Żviluppi fl-importazzjonijiet jekk jiġu mħassra l-miżuriRimarki preliminarji(39) It-tliet produtturi esportaturi għandhom il-kapaċitajiet tal-produzzjoni u l-ħażniet disponibbli biex jibqgħu jagħmlu volumi kbar ta’ bejgħ fis-suq Komunitarju. Barra minn hekk, hu enfasizzat li s-suq Komunitarju hu attraenti ħafna minħabba d-daqs tiegħu u d-domanda dejjem tikber għall-prodott ikkonċernat. Għal din ir-raġuni, ħafna produtturi esportaturi Ċiniżi stabbilixxew netwerk ta’ distribuzzjoni żviluppat ferm, li jiffaċilita l-bejgħ tal-prodott ikkonċernat. Dan huwa rifless ukoll mill-fatt li kien hemm evażjoni tal-miżuri eżistenti, li wassal għall-estensjoni ta’ dawn il-miżuri għall-Vjetnam, il-Pakistan u l-Filippini bir-Regolament tal-Kunsill (KE) Nru 866/2005 tas-6 ta’ Ġunju 2005.[9] Anki l-livell ta’ kooperazzjoni mill-produtturi esportaturi Ċiniżi kien pjuttost fqir (ara fuq). Barra minn hekk, l-ammont ta’ dumping li ġie identifikat fl-RIP jindika l-probabbiltà tat-tkomplija tad-dumping jekk jiskadu l-miżuri.Ir-relazzjoni bejn il-prezzijiet fil-Komunità u l-pajjiż esportatur(40) Il-prezzijiet fil-Komunità kienu ġeneralment ogħla minn dawk miksuba mit-tliet produtturi esporatuturi Ċiniżi li kkooperaw, għal mudelli paragunabbli fis-suq domestiku tagħhom. Dan jissuġġerixxi li tkun alternattiva attraenti għall-produtturi esportaturi Ċiniżi li jixxiftjaw il-bejgħ lejn il-Komunità kieku l-miżuri kontra d-dumping kellhom jiġu mħassra.Ir-relazzjoni bejn il-prezzijiet ta’ l-esportazzjoni lejn pajjiżi terzi u l-prezzijiet fil-pajjiż esportatur(41) Matul l-RIP, il-prezzijiet ta’ l-esportazzjoni lejn pajjiżi terzi kienu ġeneralment ogħla minn dawk miksuba mit-tliet produtturi esportaturi Ċiniżi li kkooperaw, għal mudelli paragunabbli fis-suq domestiku tagħhom. Madankollu, kienu inqas mill-valur normali ddeterminat fil-pajjiż analogu. M’hemmx raġuni biex wieħed jassumi li din ix-xejrat ta’ l-aħħar tkun differenti għall-esportazzjonijiet lejn il-Komunità jekk jiġu rrevokati l-miżuri. Għalhekk, dawn il-fatti jappoġġaw il-konklużjoni li hemm kontinwazzjoni u għallinqas riskju ta’ rikorrenza tad-dumping fir-rigward tal-biċċa l-kbira ta’ l-esportazzjonijiet Ċiniżi.Ir-relazzjoni bejn il-prezzijiet ta’ l-esportazzjoni lejn pajjiżi terzi u l-livell tal-prezzijiet fil-Komunità(42) Il-prezzijiet ta’ l-esportazzjoni Ċiniżi lejn pajjiżi terzi kienu bejn wieħed u ieħor fl-istess livell tal-livell tal-prezzijiet fil-Komunità. Madankollu, jekk jiġu rrevokati l-miżuri x’aktarx li s-suq Komunitarju jsir saħansitra aktar attraenti għall-produtturi esportaturi Ċiniżi.Kapaċitajiet mhux użati u ħażniet(43) It-tliet produtturi esportaturi li kkooperaw kollha kienu qrib li jilħqu u jbigħu l-kapaċità produttiva sħiħa tagħhom tul l-RIP. Linji tal-produzzjoni ġodda jistgħu jitwaqqfu relattivament malajr għall-ħtiġijiet ta’ evoluzzjonijiet ġodda tas-suq. Minħabba f’hekk il-probabbiltà hi li l-produtturi Ċiniżi jespandu l-kapaċità produttiva tagħhom b’ħeffa ladarba l-miżuri jiġu rrevokati. Bħala riżultat, id-dumping aktarx li jissokta fuq dik il-bażi.Prattiċi ta’ evażjoni(44) Kif stabbilit bir-Regolament tal-Kunsill (KE) Nru 866/2005 tas-6 ta’ Ġunju 2005[10], il-miżuri eżistenti ġew evitati permezz ta’ konsenji mill-Vjetnam, il-Pakistan u l-Filippini. Sussegwentement, il-miżuri ġew estiżi għall-konsenji tal-prodott ikkonċernat. Għal darba oħra, il-prattiċi ta’ evażjoni misjuba jenfassizzaw l-attrazzjoni tas-suq Komunitarju għall-produtturi esportaturi Ċiniżi. Hemm probabbiltà kbira li din l-attrazzjoni ġġiegħel lill-produtturi Ċiniżi jesportaw volumi akbar ladarba jiġu rrevokati l-miżuri. Billi l-esportazzjonijiet saru diġà bi prezzijiet ta’ dumping matul l-RIP (bil-miżuri fis-seħħ), id-dumping aktarx li jkompli ladarba l-miżuri jiskadu u sussegwentement jiżdiedu l-volumi ta’ l-esportazzjoni.Konklużjoni(45) Instab li kien hemm dumping f’livelli sinifikanti (iktar minn 50%) tul l-RIP. Is-suq Komunitarju kien u jibqa’ attraenti minħabba d-daqs tiegħu u d-domanda dejjem tikber għall-prodott ikkonċernat. Minbarra dan, il-livell tal-prezzijiet fis-suq Komunitarju bi prezzijiet sostanzjalment ’il fuq mil-livelli fir-RPĊ jkabbar tali attrazzjoni. Ladarba l-miżuri jiġu rrevokati, il-produtturi Ċiniżi aktarx li jespandu l-kapaċitajiet tagħhom biex jisfruttaw bidla bħal din fis-sitwazzjoni tas-suq. Dawn il-fatturi kollha meħuda flimkien jagħmlu t-tkomplija tad-dumping probabbli ħafna ladarba l-miżuri jiġu rrevokati.3. Il-konklużjoni dwar il-probabbiltà tat-tkomplija u/jew ir-rikorrenza tad-dumping(46) Abbażi ta’ dan ta’ hawn fuq, il-konklużjoni hi li d-dumping aktarx jitkompla jekk jiġu rrevokati l-miżuri.D. PROBABBILTÀ TAT-TKOMPLIJA JEW IR-RIKORRENZA TAL-ĦSARA1. Analiżi skond l-Artikoli 4(1) u 5(4) tar-Regolament bażiku(47) Is-CFL-i huma manifatturati fil-Komunità minn erba' produtturi:-  General Electric Zrt., l-Ungerija, b’sit tal-produzzjoni fl-Ungerija,-  OSRAM GmbH, il-Ġermanja, b’siti tal-produzzjoni fil-Ġermanja u s-Slovakkja-  Philips Lighting B.V., l-Olanda, b’sit tal-produzzjoni fil-Polonja,-  Sylvania Lighting International, il-Ġermanja, b’sit tal-produzzjoni fir-Renju Unit.(48) L-erba’ manifatturi li kkooperaw kollha ġejjin minn gruppi multinazzjonali u huma attivi fl-iżvilupp u l-manifattura ta’ firxa kbira ta’ prodotti. Kollha għandhom is-sistemi ta’ bejgħ u distribuzzjoni tagħhom fil-Komunità, kif ukoll f’partijiet oħra tad-dinja.(49) Matul l-investigazzjoni, il-manifatturi msemmija qabel ġew eżaminatri fid-dawl ta' l-Artikoli 4(1) u 5(4) tar-Regolament bażiku. Ir-riżultati ddettaljati (ara l-anness) urew stampa komplessa ta’ settur li l-istruttura tiegħu tidher li hi inċerta u fejn l-opinjonijiet huma mħallta, bl-akbar produttur f’termini ta’ volumi tal-produzzjoni favur u l-bqija kontra t-tkomplija bil-miżuri.(50) Huwa nnutat li l-ikbar produttur Komunitarju msemmi qabel, imsemmi bħala l-kumpanija B fl-Anness, jipproduċu madwar 48% tal-produzzjoni Komunitarja u l-output tiegħu għalhekk, huwa ċertament proporzjon kbir tal-produzzjoni Komunitarja. Barra minn hekk, l-Artikolu 9(1) tar-Regolament bażiku, jistipula li l-Komunità tista’ tieħu miżuri anki jekk ilment jiġi rtirat, jekk dak ikun fl-interess tal-Komunità. Din ir-regola tapplika wkoll mutatis mutandis f’reviżjoni ta’ skadenza fejn ma jkun hemm ebda rtirar kompluta ta’ ilment, iżda produttur Komunitarju jkompli jkun favur il-miżuri. Sakemm dak il-produttur jirrappreżenta proporzjon kbira ta’ l-industrija Komunitarja, bħal f’dan il-każ, id- data dwar il-ħsara tagħha tkun l-aħjar data disponibbli.(51) Għaldaqstant, għall-fini ta’ l-analiżi tat-tkomplija u/jew ir-rikorrenza tal-ħsara, ġiet analizzata s-sitwazzjoni tal-kumpanija sostenitur. L-analiżi ta’ l-impatt negattiv li kellhom il-miżuri fuq il-manifatturi Komunitarji l-oħra hija deskritta aktar ’il quddiem taħt "L-interess tal-Komunità".2. Is-sitwazzjoni fis-suq komunitarjuKonsum Komunitarju(52) Il-konsum Komunitarju ġie stabbilit abbażi tal-volum tal-bejgħ tal-manifatturi Komunitarji u taċ-ċifri tal-Eurostat dwar il-volum ta’ l-importazzjonijiet mill-pajjiż ikkonċernat u pajjiżi terzi oħra, debitament aġġustati fejn kien xieraq.(53) Il-kodiċi NM 8539 31 90 jista’ jinkludi importazzjonijiet ta’ prodotti minbarra l-prodott ikkonċernat. Għalhekk, saret stima tal-persentaġġ ta’ l-importazzjonijiet tal-prodott ikkonċernat f’dan il-kodiċi abbażi tat-tweġibiet għall-kwestjonarju mill-partijiet interessati, l-informazzjoni pprovduta minn min ressaq l-ilment u ġiet ivverifikata ma’ l-informazzjoni statistika kunfidenzjali disponibbli għall-Kummissjoni. Filwaqt li xi drabi jista’ jissostna li d- data sħiħa tal-kodiċi NM tista’ tabilħaqq tirifletti l-volumi u l-valuri ta’ l-importazzjoni tal-prodott ikkonċernat, il-valutazzjoni saret b’mod konservattiv, biex b’hekk ġew imminimizzati dawn l-ammonti. F’kull każ, il-konklużjonijiet huma l-istess kemm jekk tintuża l-modalità konservattiva u kemm jekk id- data sħiħa tal-kodiċi NM. Xi ċifri hawn taħt ġew indiċjati jew mpoġġija f’parenteżi biex titħares l-informazzjoni u/jew statistika kunfidenzjali tal-kumpaniji (bħal dawk li joħorġu minn kodiċijiet ta’ 10 ċifri jew 14-il ċifra).(54) Il-konsum Komunitarju żviluppa kif ġej:2003 | 2004 | 2005 | RIP |Konsum Komunitarju (miljuni ta’ unitajiet) | 112 | 144 | 198 | 214 |Indiċi (2003 = 100) | 100 | 129 | 176 | 190 |(55) Tul il-perjodu kkunsidrat, il-konsum tal-prodott ikkonċernat żdied bi 90%. Din iż-żieda fil-konsum hija parzjalment dovuta għal żieda fl-importazzjonijiet tal-prodott ikkonċernat intenzjonati għall-konsumatur. CFL-i ta’ daqs iżgħar li jixbhu l-bozoz klassiċi inkandexxenti bdew jippenetraw is-suq u, minħabba l-attrazzjoni apparanti tagħhom għall-konsumatur (allegatament minħabba d-disinn u l-prezz baxx tagħhom), qanqlu żieda sinifikanti fid-domanda.Żvilupp ta’ l-importazzjonijietVolumi, sehem tas-suq u prezzijiet ta’ l-importazzjoni mir-RPĊ(56) Il-volumi u l-ishma fis-suq ta’ l-importazzjonijiet tal-prodott ikkonċernat mir-RPĊ żviluppaw skond it-Tabella 2 hawn taħt. F’konformità mas-sejbiet tar-Regolament li jestendi, l-importazzjonijiet irreġistrati taħt il-kodiċi NM 8539 31 90 ikkonsenjati mir-Repubblika Soċjalista tal-Vjetnam, ir-Repubblika Iżlamika tal-Pakistan u r-Repubblika tal-Filippini, fil-perjodu mill-2003 sa l-estensjoni tal-miżuri ġew inklużi bħala importazzjonijiet soġġett ta' dumping hawn taħt. Huwa enfasizzat li din l-inklużjoni ma għandhiex impatt fuq in-natura tax-xejriet deskritti. Billi r-reviżjoni temporanja li għandha x’taqsam ma’ Lisheng Electronics (ara hawn fuq) għadha ma ntemmitx, hu preżunt li l-eżitu ta’ l-investigazzjoni oriġinali (ma nstab l-ebda dumping) hu validu wkoll għal din ir-reviżjoni ta’ l-iskadenza.Tabella 2 | 2003 | 2004 | 2005 | RIP |Volum ta’ importazzjonijiet oġġett ta’ dumping (jingħata biss l-indiċi minħabba l-kunfidenzjalità) | 100 | 148 | 262 | 335 |Volum ta’ importazzjonijiet mhux oġġett ta’ dumping (ipprovdut l-indiċi biss minħabba l-kunfidenzjalità) | 100 | 147 | 194 | 205 |Total ta’ importazzjonijiet (eluf ta’ unitajiet) | 55.046 | 81,361 | 127,860 | 153,451 |Sehem fis-suq ta’ l-importazzjonijiet oġġett ta’ dumping | bejn 20 % u 30 % | bejn 27 % u 37 % | bejn 37 % u 47 % | bejn 47 % u 57 % |Sehem fis-suq ta’ l-importazzjonijiet mhux oġġett ta’ dumping | bejn 17 % u 27 % | bejn 17 % u 27 % | bejn 17 % u 27 % | bejn 17 % u 27 % |Prezzijiet medji ta’ l-importazzjonijiet oġġett ta’ dumping | Bejn Bejn € 1,2 u € 1.3 | Bejn Bejn € 1.0 u € 1.0 | Bejn Bejn € 0.9 u € 1.0 | Bejn Bejn € 0.9 u € 1.0 |(57) Bejn l-2003 u tmiem l-RIP, l-importazzjonijiet oġġett ta’ dumping mir-RPĊ żdiedu b’235%. Is-sehem ta’ l-importazzjonijiet oġġett ta’ dumping mill-konsum Komunitarju, fil-frattemp, żdied minn bejn 20% u 30% għal bejn 47% u 57%.(58) Intant l-importazzjonijiet mhux oġġett ta’ dumping żiedu wkoll is-sehem tagħhom fis-suq Komunitarju, għalkemm mhux daqs kemm żiedu l-importazzjonijiet oġġett ta’ dumping. Matul l-RIP, l-importazzjonijiet mhux oġġett ta’ dumping fis-suq Komunitarju kellhom sehem fis-suq li kien ivarja bejn 17% u 27%, ħafna inqas mis-sehem fis-suq ta’ l-importazzjonijiet oġġett ta’ dumping.(59) Kollox ma’ kollox, l-importazzjonijiet mir-RPĊ, oġġett jew mhux oġġett ta’ dumping, matul l-RIP kellhom sehem fis-suq Komunitarju ta’ madwar 72%.(60) Il-modalità tal-kalkolu tat-tnaqqis tal-prezzijiet taħt dawk tas-suq hija identika għall-modalità deskritta fil-premessa 60 tar-Regolament proviżorju. It-tip ta’ CFL-i esportati lejn il-Komunità mill-produtturi esportaturi fir-RPĊ (li d-dumping tagħhom ġie stabbilit) ġie kkomparat mat-tip korrispondenti ta’ CFL-i manifatturati mis-sostenitur, u mfisser bħala persentaġġ tal-prezz ex-works tas-sostenitur. Abbażi ta’ dan, irriżulta li l-livell ta’ prezzijiet taħt dawk tas-suq kien ivarja minn 48,2% sa 61,5%.Volumi, ishma fis-suq u prezzijiet ta’ l-importazzjoni minn pajjiżi oħra(61) Sabiex tiġi ppreżentata stampa sħiħa tas-sitwazzjoni fis-suq Komunitarju, ġew eżaminati wkoll ix-xejriet ta’ l-importazzjonijiet tal-prodott ikkonċernat minn pajjiżi oħra kkonċernati f’din ir-reviżjoni.(62) Il-volumi ta’ l-importazzjonijiet, l-ishma fis-suq u l-prezzijiet medji ta’ l-importazzjonijiet minn pajjiżi terzi żviluppaw kif muri fit-tabella 3 hawn taħt (ittieħdu żewġ pajjiżi esportaturi ewlenin).Tabella 3 | 2003 | 2004 | 2005 | RIP |Volum ta’ l-importazzjonijiet mill-Malażja | bejn 1 u 2 miljuni ta’ unitajiet | bejn 0 u 1 miljuni ta’ unitajiet | bejn 1 u 2 miljuni ta’ unitajiet | bejn 2 u 3 miljuni ta’ unitajiet |Sehem fis-suq | bejn 1 % u 2 % | bejn 0 % u 1 % | bejn 0 % u 1 % | bejn 0 % u 1 % |Prezzijiet medji ta' l-importazzjonijiet | bejn € 1,2 u € 1,3 | bejn € 1,1 u € 1,2 | bejn € 1,2 u € 1,3 | bejn € 1,2 u € 1,3 |Volum ta’ l-importazzjonijiet mit-Tajwan | bejn 0 u 1 miljuni ta’ unitajiet | bejn 1 u 2 miljuni ta’ unitajiet | bejn 3 u 4 miljuni ta’ unitajiet | bejn 3 u 4 miljuni ta’ unitajiet |Sehem fis-suq | bejn 0 % u 1 % | bejn 0 % u 1 % | bejn 1 % u 3 % | bejn 1 % u 3 % |Prezzijiet medji ta' l-importazzjonijiet | bejn € 0 u € 1,0 | bejn € 0 u € 1,0 | bejn € 0 u € 1,0 | bejn € 0 u € 1,0 |Volum ta’ l-importazzjonijiet mill-bqija tad-dinja) | bejn 3 u 4 miljuni ta’ unitajiet | bejn 4 u 5 miljuni ta’ unitajiet | bejn 7 u 10 miljuni ta’ unitajiet | bejn 7 u 10 miljuni ta’ unitajiet |Sehem fis-suq | between 3 % u 4 % | between 2 % u 3 % | between 4 % u 5 % | between 4 % u 5 % |Prezzijiet medji ta' l-importazzjonijiet | Between € 1,0 u € 1,1 | Between € 1,0 u € 1,1 | Between € 1,0 u € 1,1 | Between € 1,0 u € 1,1 |(63) Bejn l-2003 u tmiem l-RIP, żidiet żgħar fl-importazzjonijiet li oriġinaw mill-Malażja u t-Tajwan. B’kollox, l-importazzjonijiet minn pajjiżi terzi rnexxielhom jiksbu sehem mis-suq minkejja li l-importazzjonijiet li joriġinaw mir-RPĊ rnexxielhom jippenetraw is-suq Komunitarju b’suċċess. Madankollu, meta mqabbla ma’ l-importazzjonijiet mir-RPĊ, L-importazzjonijiet minn pajjiżi terzi issa għandhom parti żgħira.(64) Minħabba l-kwantitajiet żgħar li ġew importati, il-prezzijiet misjuba, meħuda minn l-istatistika dwar l-importazzjoni, għal xi pajjiżi, ma tqisux bħala rappreżentattivi għaliex iddevjaw sostanzjalment b’mod ċar mill-prezzijiet ta’ l-importazzjonijiet mir-RPĊ. Madankollu, m’hemm l-ebda raġuni li tindika li l-produtturi esportaturi f’pajjiżi terzi jistgħu jiddevjaw aktar minn marġinalment mill-prezzijiet mitluba mill-produtturi esportaturi mir-RPĊ. Anki jekk dawn il-prezzijiet tqiesu li huma rappreżentattivi, meta wieħed iqis id-daqs limitat tal-volumi kkonċernati, u n-natura tal-prezz u l-volumi ta’ l-esportazzjoni Ċiniż, ma jkunx hemm impatt fuq is-sejbiet iddettaljati hawn taħt.3. Is-sitwazzjoni ekonomika tas-sosteniturRimarki preliminarji(65) Skond l-Artikolu 3(5) tar-Regolament bażiku, ġew eżaminati l-indikaturi ekonomiċi kollha rilevanti li jaffettwaw l-istat tas-sostenitur waħdieni ta’ l-investigazzjoni.(66) Minħabba l-fatt li ċ-ċifri ġejjin minn kumpanija waħda biss, għal raġunijiet ta’ kunfidenzjalità ċ-ċifri kollha huma rrappreżentati b’indiċi.Produzzjoni, il-kapaċità tal-produzzjoni installata u r-rata ta’ l-utilizzazzjoni tal-kapaċitàTabella 6 | 2003 | 2004 | 2005 | RIP |Produzzjoni | 100 | 107 | 90 | 83 |Kapaċità tal-Produzzjoni installata | 100 | 100 | 100 | 100 |Rata ta’ l-utilizzazzjoni tal-kapaċità | 100 | 107 | 90 | 83 |(67) Wara żieda fil-produzzjoni bejn l-2003 u l-2004, il-produzzjoni tas-sostenitur waqgħet bi 22 % mill-2004 sa tmiem l-RIP. Billi l-livell tal-kapaċità tal- produzzjoni installata baqgħet ma nbidlitx, ir-rata ta’ l-utilizzazzjoni tal-kapaċità naqset b’korrispondenza mar-rata tal-produzzjoni, jiġifieri bi 22% mill-2004.(68) Ir-raġuni għal livell aktar baxx ta’ produzzjoni (u rati aktar baxxi ta’ l-utilizzazzjoni tal-kapaċità) hi volumi ta’ bejgħ aktar baxxi fis-suq Komunitarju tat-tip ta’ lampi CFL-i li qed jimmanifattura s-sostenitur.ĦażnietTabella 7 | 2003 | 2004 | 2005 | RIP |Ħażniet | 100 | 49 | 0 | 116 |Ħażniet bħala % tal- volumi ta’ bejgħ totali fis-suq Komunitarju | 100 | 49 | 0 | 168 |(69) Waqt li d-domanda għal-lampi CFL-i minn dan il-manifattur naqset (ara l-premessa preċedenti), il-livell ta’ ħażniet ta’ lampi CFL-i manifatturati fil-Komunità żdiedet tul il-perjodu kkunsidrat. Wieħed irid iħares lejn iż-żieda fil-ħażniet tul l-RIP parzjalment fid-dawl tal-fatt li l-lampi CFL-i huma prodott staġonali (b’volumi ta’ bejgħ ogħla qabel u matul il-perjodu l-aktar mudlam tas-sena). Hekk, iż-żieda fil-ħażniet bejn l-2005 u l-RIP hi parzjalment dovuta għall-effetti staġonali. Madankollu, sa ċertu punt hi dovuta wkoll għall-volumi ta’ bejgħ aktar baxxi ta’ lampi CFL-i manifatturati fil-Komunità matul l-RIP.(70) Volumi ta’ bejgħ ta’ lampi CFL-i maħduma fil-Komunità, is-sehem fis-suq tal-konsum Komunitarju u tkabbirTabella 8 | 2003 | 2004 | 2005 | RIP |Volumi ta’ Bejgħ | 100 | 102 | 103 | 83 |Sehem fis-suq tal-konsum Komunitarju | 100 | 80 | 59 | 44 |Tkabbir ta’ l-ammont tal- Bejgħ | 100 | 101 | 93 | 74 |(71) Il-volumi tal-bejgħ ta’ lampi CFL-i maħduma fil-Komunità mis-sostenitur għas-suq Komunitarju baqgħu relattivament stabbli f’termini assoluti matul l-ewwel snin tal-perjodu kkunsidrat. Matul l-RIP, iżda, ġie nnutat tnaqqis fil-volumi tal-bejgħ ta’ 20%.(72) Relatat mal-konsum Komunitarju, is-sehem tas-suq ta’ lampi CFL-i mis-sostenitur manifatturati fil-Komunità naqasprezzijiet tal-bejgħTabella 9 | 2003 | 2004 | 2005 | RIP |Prezz medju tal-Bejgħ | 100 | 98 | 90 | 88 |(73) Il-prezz medju għall-bejgħ ta’ lampi CFL-i manifatturati fil-Komunità naqas matul il-perjodu kkunsidrat. Il-prezz medju tal-bejgħ ta’ kull unità naqas bi 12% matul il-perjodu kkunsidrat.Impjiegi, il-pagi u l-produttività kull impjegatTabella 10 | 2003 | 2004 | 2005 | RIP |Impjegati | 100 | 97 | 90 | 82 |Pagi | 100 | 97 | 90 | 85 |Produttività (lampi CFL-i manifatturati /impjegat fil-produzzjoni) | 100 | 109 | 101 | 106 |(74) L-għadd ta’ impjegati naqas matul il-perjodu kkunsidrat kollu, b’riżultat dirett ta’ produzzjoni aktar baxxa fil-konfini tal-Komunità.(75) L-infiq fil-pagi naqas skond it-tnaqqis fl-għadd ta’ l-impjegati.(76) Il-produttività ta’ l-impjegati fil-produzzjoni żdiedet bi 11% matul il-perjodu kkunsidrat, jiġifieri l-għadd ta’ l-impjegati fil-produzzjoni naqas aktar mill-għadd ta’ lampi CFL-i maħduma.Daqs tal-marġni attwali tad- dumping u l-irkuprar mill-effetti tad- dumping ta’ l-imgħoddi(77) Fejn jidħol l-impatt ta’ l-iskala tal-marġni attwali ta’ dumping fuq is-sostenitur, apparagun tal-volum u l-prezzijiet ta’ l-importazzjonijiet mill-pajjiżi kkonċernati, dan l-impatt ma jistax jitqies li hu negliġibbli.(78) Fid-dawl ta’ dak li ssemma qabel, wieħed jista’ jikkonkludi li s-sostenitur irkupra kompletament mill-effetti tad-dumping ta’ l-imgħoddi.Profitabbiltà, redditu fuq l-investiment u likwiditàTabella 12 | 2003 | 2004 | 2005 | RIP |Profitt qabel it-taxxa fuq bejgħ fil-Komunità (% tal-bejgħ Komunitarju) | 100 | 126 | 38 | - 36 |Redditu fuq l-assi totali | 100 | 110 | 36 | - 17 |Likwidità (% tat-total ta’ bejgħ) | 100 | 94 | 57 | 1 |(79) L-indikaturi kollha tar-riżultati finanzjarji hawn fuq juru tendenza lejn profitabbiltà inqas. F’sitwazzjoni ta’ riżultati finanzjarji raġonevoli (wara l-impożizzjoni tal-miżuri kontra d-dumping fl-2001), is-sostenitur gawda perjodu ta’ riżultati finanzjarji b’saħħithom matul l-ewwel snin tal-perjodu kkunsidrat. Madankollu, b’konsegwenza tal-kompetizzjoni minn CFL-i importati li oriġinaw mir-RPĊ, il-volumi tal-bejgħ u l-prezzijiet medji tal-bejgħ naqsu u kellhom effett negattiv fuq ir-riżultati finanzjarji tas-sostenitur. Minkejja li l-miżuri kontra d-dumping kienu fis-seħħ, is-sostenitur għamel it-telf matul l-RIP.Investimenti u l-possibbiltà ta’ ksib ta’ kapitalTabella 13 | 2003 | 2004 | 2005 | RIP |Investimenti | 100 | 55 | 95 | 71 |(80) Il-livell ta’ l-investiment, kollox ma’ kollox, naqas matul il-perjodu kkonċernat. Ta’ min isemmi wkoll li l-livell ta’ l-investiment fil-prodott ikkonċernat b’mod ġenerali kien baxx, kif jixhed il-fatt li l-kapaċità tal-produzzjoni installata ma nbidlitx matul il-perjodu kkunsidrat.(81) Is-sostenitur ma rrapporta ebda problema speċifika relatata mal-kapaċità tiegħu ta’ ksib ta’ kapital.Il-konklużjoni dwar is-sitwazzjoni ekonomika tas-sostenitur(82) Il-perjodu kkunsidrat kien ikkaratterizzat minn żieda fl-importazzjonijiet mir-RPĊ li parzjalment batewha r-riżultati finanzjarji tas-sostenitur fejn jidħlu lampi CFL-i maħduma fil-Komunità. Il-volumi tal-bejgħ u l-valuri tal-bejgħ naqsu t-tnejn u l-profitabbiltà naqset għal-livell ta’ telf matul l-RIP.(83) Għalhekk huwa ċar li jekk il-miżuri kontra d-dumping jitħallew jiskadu, ir-riżultati finanzjarji tas-sostenitur fir-rigward tal-lampi CFL-i manifatturati fil-Komunità jiħżienu.4. Attivitajiet ta’ importazzjoni tas-sosteniturTabella 14 | 2003 | 2004 | 2005 | RIP |Bejgħ ta’ lampi CFL-i importati | 100 | 323 | 346 | 941 |Proporzjon tat-total ta’ dħul mill-bejgħ li joriġina minn bejgħ ta’ lampi CFL-i importati | 100 | 104 | 104 | 188 |(84) Il-manifattur sostenitur kien stqarr li biex jiddefendi ruħu mill-kompetizzjoni ta’ l-importazzjonijiet u biex iħares sehmu fis-suq Komunitarju, is-sostenitur kien beda jimporta lampi CFL-i mill-pajjiż ikkonċernat.(85) Il-volumi ta’ l-importazzjonijiet jirrappreżentaw biss porzjon relattivament żgħir tat-total tal-volumi ta’ bejgħ fis-suq Komunitarju.5. Attivitajiet ta’ esportazzjoni tas-sosteniturTabella 15 | 2003 | 2004 | 2005 | RIP |Bejgħ ta’ esportazzjoni ta’ lampi CFL-i manifatturati fil-Komunità | 100 | 68 | 46 | 60 |Prezz medju tal-lampi CFL-i esportati maħduma fil-Komunità | 100 | 96 | 102 | 87 |(86) L-andament ta’ l-esportazzjoni mis-sostenitur ħżienu matul il-perjodu kkunsidrat. Parti mill-ispjegazzjoni għal dan hi li għal xi swieq ta’ l-esportazzjoni s-sostenitur biddel il-post minn fejn iforni l-lampi CFL-i, mill-manifattura fil-Komunità għal post eqreb lejn is-suq ta’ l-esportazzjoni.(87) Il-prezz medju tal-bejgħ ta’ kull unità esportata kien pjuttost stabbli matul il-perjodu kkunsidrat, b’tendenza lejn prezzijiet aktar baxxi lejn tmiem l-RIP.6. Il-konklużjoni dwar il-probabbiltà tat-tkomplija jew ir-rikorrenza tal- ħsara(88) L-investigazzjoni wriet li l-kapaċità produttiva ta’ l-esportaturi Ċiniżi hi sinifikanti u tista’ tiżdied faċilment. Barra dan, il-livelli tal-prezzijiet fil-Komunità jibqgħu attraenti mqabbla ma’ swieq oħra, u fil-Komunità hemm kanali tad-distribuzzjoni stabbiliti sew għall-esportazzjonijiet Ċiniżi. L-esportazzjonijiet Ċiniżi għalhekk aktarx jiżdiedu.(89) Il-livelli sinifikanti ta’ dumping u ta’ prezzijiet taħt dawk tas-suq innutati, kif ukoll il-livell baxx ta’ prezzijiet applikati fl-esportazzjonijiet Ċiniżi lejn pajjiżi terzi oħrajn, jindikaw li l-volumi ta’ l-esportazzjoni lejn il-Komunità msemmija hawn fuq isiru bi prezzijiet ta’ dumping li jkunu inqas mill-prezzijiet u l-ispejjeż tas-sostenitur.(90) L-effett flimkien ta’ dawn il-volumi u l-prezzijiet x’aktarx iwassal għad-deterjorament tas-sitwazzjoni tas-sostenitur. Jekk ir-reazzjoni tas-sostenitur għal dan tkunx tnaqqis fil-bejgħ (u għalhekk fil-produzzjoni), tnaqqis fil-prezzijiet, jew it-tnejn, id-deterjorament finanzjarju jkun wieħed sostanzjali.(91) Fl-investigazzjoni ma ġewx identifikati fatturi oħrajn li joħolqu dubju dwar l-effett probabbli ta’ l-importazzjonijiet oġġett ta’ dumping fuq is-sitwazzjoni tas-sostenitur. B’mod partikolari, aktarx li l-importazzjonijiet oġġett ta’ dumping miċ-Ċina jaqbdu aktar art minn prodotti minn sorsi oħrajn, inklużi manifatturi Komunitarji oħra u l-produttur Ċiniż suġġett għal dazju ta’ 0% jekk jiskadu l-miżuri. Anki jekk dan ma jseħħx, id-daqs u l-livelli tal-prezzijiet ta’ l-importazzjonijiet Ċiniżi oġġett ta’ dumping ikunu ta’ tali daqs li bi probabbiltà kbira l-importazzjonijiet minn sorsi mhux oġġett ta’ dumping ma jħollux ir-rabta kawżali. Barra minn hekk, ebda fatturi oħra li l-ħsara tista’ tiġi attribwita għalihom ma ġew identifikati. Partikolarment, m’hemmx evidenza li japplika kwalunkwe fattur fl-Artikolu 3(7) tar-Regolament Bażiku, u ċertament mhux li huwa importanti sal-punt li jkisser ir-rabta kawżali bejn id-dumping u l-ħsara.(92) Barra minn hekk ma jistax jitqies li l-importazzjonijiet li jagħmel il-manifattur sostenitur għandu jkollhom impatt sostanzjali fuq il-probabbiltà tat-tkomplija tal-ħsara. F’dan ir-rigward ġie stabbilit li dawn l-importazzjonijiet kienu l-konsegwenza tal-ħtieġa li s-sostenitur jikkompleta l-firxa ta’ prodotti.(93) Fuq din il-bażi, wieħed jikkonkludi li hemm il-probabbiltà tat-tkomplija u r-rikorrenza tad-dumping dannuż jekk il-miżuri kontra d-dumping fil-konfront ta’ l-importazzjonijiet ta’ CFL-i li joriġinaw mir-Repubblika tal-Poplu taċ-Ċina jitħallew jiskadu.E. L-INTERESS TAL-KOMUNITÀ1. Rimarki preliminarji(94) L-ewwelnett, huwa mfakkar (ara l-premessa(50) hawn fuq), li billi l-Artikolu 9(1) tar-Regolament bażiku jistipula li l-Komunità tista' tieħu miżuri anki jekk ilment jiġi irtirat jekk it-teħid tal-miżuri jkun fl-interess Komunitarju. A fortiori, din il-possibilità hija miftuħa għall–Komunità f’reviżjoni ta’ skadenza li fiha l-produttur Komunitarju jkompli jkun favur il-miżuri, anki jekk il-manifatturi l-oħra jopponu l-isskutar. Għaldaqstant, u wkoll skond l-Artikolu 21 tar-Regolament bażiku, ġie mistħarreġ jekk iż-żamma tal-miżuri eżistenti kontra d-dumping huwiex fl-interess tal-Komunità b’mod ġenerali, u jekk iva għal liema perjodu ta’ żmien. Id-determinazzjoni ta’ l-interess tal-Komunità issejjes fuq il-kunsiderazzjoni tal-ħafna interessi involuti. Fl-investigazzjoni attwali ġiet analizzata sitwazzjoni fejn il-miżuri kontra d-dumping kienu diġà ilhom jitħaddmu mill-2001 u għalhekk tippermetti valutazzjoni ta’ kull impatt negattiv bla bżonn fuq il-partijiet ikkonċernati minħabba l-miżuri kontra d-dumping korrenti.(95) Fuq din il-bażi, ġie mistħarreġ jekk, minkejja l-konklużjonijiet dwar il-probabbiltà tat-tkomplija jew ir-rikorrenza tad-dumping dannuż, kienx hemm raġunijiet qawwija li jwasslu għall-konklużjoni li ma jkunx fl-interess tal-Komunità li jinżammu l-miżuri f’dan il-każ partikolari.2. L-interess tal-manifattur fil-Komunità li qed isostni l-ilment.(96) Kif imsemmi fis-sezzjoni D hawn fuq, teżisti l-probabbiltà tat-tkomplija u r-rikorrenza tad-dumping jekk il-miżuri kellhom jiġu mħassra.(97) Teżisti l-probabbiltà, jekk il-miżuri jiġu mħassra, li tissokta s-sitwazzjoni ta’ operat b’telf. L-impjanti tal-manifattura attwalment iħaddmu diversi mijiet ta’ impjegati. Għalhekk ikun fl-interess tal-manifattur Komunitarju sostenitur ta’ l-ilment li miżuri kontra d-dumping fil-konfront ta’ l-importazzjonijiet oġġett ta’ dumping mill-pajjiż ikkonċernat jerġgħu jiġu imposti.3 L-interess ta’ manifatturi oħra fil-Komunità(98) B’mod ġenerali, wieħed għandu jenfasizza li, meta titqies l-attività ta’ importazzjoni tal-manifatturi Komunitarji, l-eżistenza ta’ dazji kellha impatt negattiv fuq l-attività tagħhom kollox ma’ kollox. Barra l-spejjeż kawża tad-dazji kontra d-dumping b’rabta ma’ l-importazzjoni, il-miżuri ma ħallewhomx jottimizzaw it-taħlita tal-produzzjoni, il-portafoll tal-bejgħ, u b’hekk, il-profitabbiltà tagħhom. L-investiment, il-produzzjoni, ir-riċerka u l-iżvilupp (R&D) u d-deċiżjonijiet strateġiċi l-oħra wkoll ġew affettwati bħala riżultat. Dawn l-effetti negattivi huma aspett importanti li jrid jitqies f’din l-analiżi.(99) Wieħed jintebaħ li l-Kumpanija A kienet ħabbret, apparti l-produzzjoni Ewropea tagħha, strateġija li tixtri mir-RPĊ. Wieħed għalhekk jikkonkludi li l-impożizzjoni mill-ġdid tal-miżuri ma jkunx fl-interess ta’ dan il-manifattur.(100) Żewġ manifatturi Komunitarji oħra, (identifikati bħala 'Kumpanija C' u 'Kumpanija D' fl-anness) it-tnejn opponew l-impożizzjoni mill-ġdid tal-miżuri. Waqt li dawn il-kumpaniji t-tnejn jixtru s-CFL-i mir-RPĊ, it-tnejn għad għandhom produzzjoni sostanzjali fil-Komunità. Għal din ir-raġuni, ma jistax jiġi eskluż li l-miżuri kontra d-dumping imorru kontra l-interessi ta’ dawn iż-żewġ produtturi għaż-żmien il-medju4. L-interess tal-fornituri(101) Diversi fornituri, li jirrappreżentaw ammont sinifikanti tat-total ta’ provvisti lill-industrija Komunitarja, ikkooperaw mal-Kummissjoni fl-investigazzjoni. Għajr wieħed il-fornituri kollha esprimew appoġġ għat-tkomplija tal-miżuri u esprimew tħassib dwar telf ta’ negozju jekk l-eżistenza tal-manifattura tas-CFL-i fil-Komunità tiġi pperikolata. Dawn il-fornituri meħudin f’daqqa jħaddmu diversi mijiet ta’ impjegati f’postijiet tax-xogħol fil-Ġermanja, Spanja, l-Italja, is-Slovakkja u l-Ungerija.(102) Għalhekk jista’ jiġi konkluż li jkun fl-interess tal-fornituri li miżuri kontra d-dumping jiġu imposti mill-ġdid fil-konfront ta’ importazzjonijiet oġġett ta’ dumping mill-pajjiż ikkonċernat.5. L-interess ta’ importaturi/kummerċjanti u bejjiegħa bl-imnut(103) Il-Kummissjoni bagħtet kwestjonarji lil 8 importaturi/kummerċjanti tal-prodott ikkonċernat. Waslu tweġibiet mingħand 3 importaturi li jirrappreżentaw biss kemm xejn aktar minn 1% tat-total tal-volum ta’ l-importazzjonijiet lejn il-Komunità tal-prodott ikkonċernat li joriġina mill-pajjiż ikkonċernat. Il-prodott ikkonċernat huwa importanti għat-tliet kumpaniji kollha u l-bejgħ tal-prodott ikkonċernat jikkorrispondi għal bejn 10-70% tat-total tal-bejgħ ta’ kull kumpanija. Dan il-bejgħ kien mistenni jiżdied meta titqies iż-żieda mistennija fil-konsum ta’ dan il-prodott f’temp għaż-żmien il-medju. Kumpanija waħda li tirrappreżenta s-settur tal-bejgħ bl-imnut ħadet l-inizjattiva wkoll li tagħmel lilha nnifisha magħrufa.(104) Tnejn mill-importaturi u l-unika kumpanija li tirrappreżenta s-settur tal-bejgħ bl-imnut esprimew oppożizzjoni ċara kontra t-tkomplija tal-miżuri, waqt li t-tielet importatur identifikat kemm il-vantaġġi u kemm l-iżvantaġġi tal-miżuri li qed jitħaddmu. It-tliet kumpaniji kollha affermaw li l-Komunità tiddependi mill-importazzjoni tal-prodott ikkonċernat mir-RPĊ billi l-produzzjoni tal-Komunità ma tistax tissodisfa d-domanda tas-suq. Barra dan, enfasizzaw li l-konsum fil-Komunità kien mistenni jiżdied b’mod sinifikanti. Ġie rikonoxxut ukoll iżda li l-miżuri fis-seħħ impedew ’l hekk imsejħa lampi tal-grad Ċ ta’ l-ispettri ta’ kwalità baxxa milli jidħlu b’mod sinifikanti fis-suq Komunitarju. Meta wieħed iqis il-fatt li l-konsumatur jista’ jsibha diffiċli biex jiddistingwihom mil-lampi tal-grad B ta’ kwalità ogħla, l-abolizzjoni tal-miżuri tista’ tfisser li l-lampi grad B li huma fil-qalba tan-negozju ta’ l-importaturi milquta jkollhom diffikultà biex jikkompetu.6. L-interess tal-konsumatur u l-iżvilupp tal-prodott ikkonċernat fis-suq Komunitarju(105) Diversi partijiet interessati sostnew li d-dazji kontra d-dumping imorru kontra l-politika Komunitarji favur l-iffrankar ta’ l-enerġija, peress li jirriżultaw fi prezzijiet tal-bejgħ eċċessivi għall-konsumatur u għalhekk inaqqqsu l-bejgħ ta’ lampi li jiffrankaw l-enerġija(CFL-i). Għall kuntrarju, kien hemm parti li sostniet li s-sospensjoni tal-miżuri tkun ta’ ħsara għall-politika Komunitarja dwar l-ambjent għax is-CFL-i li jinħadmu ċ-Ċina fihom aktar merkurju u għalhekk għandhom impatt negattiv akbar fuq l-ambjent meta jintremew minn dawk prodotti fil-Komunità.(106) Il-miżuri kontra d-dumping huma mmirati biex jindirizzaw l-iżvantaġġi kompetittivi inġusti li jirriżultaw mill-prattiċi tad-dumping ta’ l-importazzjonijiet lejn il-Komunità. L-eżistenza ta’ politiki Komunitarji oħra bħala tali ma teskludix l-impożizzjoni u t-tkomplija tad-dazji kemm-il darba dawn ikunu meħtieġa.(107) Minkejja dan, l-investigazzjoni wriet li l-konsum u d-domanda għall-prodott ikkonċernat żdiedu b’ħeffa kbira fis-suq Ewropew u din iż-żieda fid-domanda probabbli hi l-konsegwenza taż-żieda fl-interess fost konsumaturi Ewropej li jnaqqsu l-ispiża tagħhom ta’ l-enerġija u b’hekk jikkontribwixxu għal żvilupp sostenibbli. Hu ċar ukoll li l-miżuri fis-seħħ għandhom impatt sinifikanti fuq il-prezzijiet bl-imnut tal-prodott ikkonċernat fil-Komunità. Dan fisser li l-konsumaturi li setgħu qalbu minn bozoz inkandexxenti għall-prodott ikkonċernat ma setgħux jagħmlu dan minħabba d-differenza sostanzjali fil-prezz tal-bejgħ bl-imnut bejn dawn il-prodotti—differenza li kompliet taggrava inter alia bil-miżuri fis-seħħ. B’dan il-għan il-provvista fis-suq tal-prodott ikkonċernat fi kwantitajiet suffiċjenti u bi prezzijiet raġonevoli jridu għalhekk jiġu kkunsidrati wkoll fil-valutazzjoni ta’ l-interess tal-Komunità f’dan il-każ.(108) Dan għandu jitqies fl-isfond tal-politika Komunitarja biex jitrawwem l-użu ta’ lampi li jiffrankaw l-enerġija, li jista’ biss isaħħaħ l-argumenti msemmija hawn fuq.(109) Meta jitqiesu l-iżviluppi probabbli fis-suq, hemm probabbiltà kbira li tkomplija tal-miżuri titfa’ piż sinifikanti fuq il-konsumatur għaż-żmien il-medju u fit-tul.(110) B’reazzjoni għall-pubblikazzjoni, il-manifattur fil-Komunità li jappoġġa l-ilment argumenta li l-miżuri fis-seħħ ma kellhomx effett sinifikanti ta’ żieda fuq il-prezzijiet tal-konsumaturi fil-Komunità. Fir-rigward ta’ dan l-argument, għandu jiġi nnutat li filwaqt li jista' jkun vera li l-prezz tal-konsumatur ta' xi mudelli naqas mindu ġew imposti l-miżuri, ma jistax jinċaħad li dazji sa massimu ta' 60% li ġew estiżi iktar bl-evażjoni ta' importazzjonijiet bilfors kellhom effett ta' żieda fuq il-prezz. Barra minn hekk, fl-Istat Membru bl-ikbar suq tal-bejgħ bl-imnut, skond id- data tas-sostenitur stess, il-prezzijiet ta’ tlieta minn ħames mudelli kienu ogħla fil-bidu ta’ l-2006 milli fil-bidu ta’ l-2001. Il-kumpanija msemmija bħala l-kumpanija A fl-Anness iddikjarat li ma kienx ċar jekk il-kwerelant irtirax il-kwerela tiegħu. Kif ġie ddikjarat qabel, il-manifattur fil-Komunità li jsostni l-kwerela qiegħed jippreserva l-kwerela tiegħu.(111) Xi partijiet interessati affermaw ukoll li l-miżuri jmorru kontra l-interess tal-Komunità għax il-manifatturi Komunitarji m’għandhomx il-kapaċità li jissodisfaw id-domanda u l-importazzjonijiet huma għaldaqstant meħtieġa biex tiġi żgurata l-provvista fis-suq.(112) L-iskop tal-miżuri kontra d-dumping mhux li jipprojbixxi l-importazzjonijiet u lanqas li jillimita l-provvista tas-CFL-i fis-suq Komunitarju. Kif intwera hawn fuq il-miżuri li qed jitħaddmu ma kinux detrimentali għall-importazzjonijiet. Għall-kuntrarju, il-konsum dejjem jikber wassal għal żieda kemm f’termini assoluti u kemm fis-sehem tas-suq ta’ l-importazzjonijiet mir-RPĊ fil-perjodu kkunsidrat. Madankollu, jidher biċ-ċar li f’temp ta’ żmien medju, l-impatt fuq il-provvista li jkun ġej mit-tkomplija bil-miżuri jista’ jkun aktar sinifikanti(113) Xi partijiet interessati kienu barra minn hekk iddikjaraw li l-miżuri li qed jitħaddmu jgħawġu l-kompetizzjoni fis-suq Komunitarju billi ftit operaturi biss huma kapaċi jixtru lampi CFL-i mingħand il-produtturi fir-RPĊ li huma suġġetti għal dazji żero jew baxxi ħafna. Operaturi oħra għandhom biss aċċess għas-suq limitat billi dawn jistgħu jimportaw biss mingħand produtturi esportaturi li jkunu suġġetti għal dazji għoljin.(114) Għandu jitfakkar li l-Artikolu 21 tar-Regolament bażiku jirreferi għall-bżonn li jiġu rrimedjati l-effetti tad-dumping dannuż li joħolqu tgħawwiġ tal-kummerċ. Għal dan l-għan, l-impożizzjoni tal-miżuri għandha tgħin biex jixxejjen il-vantaġġ ta’ l-esportaturi li jirriżulta mid-dumping. B’hekk id-dazji jgħinu biex jinżammu l-istess kundizzjonijiet għal minn naħa waħda, il-produtturi Komunitarji, l-esportaturi ta’ pajjiżi terzi u l-esportaturi fil-pajjiż ikkonċernat fejn ma rriżulta ebda dumping u min-naħa l-oħra, l-esportaturi li nstab li kienu qed joperaw bi prattiċi ta’ dumping. Il-fatt li xi esportaturi huma suġġetti għal dazji ogħla minn oħrajn jirrifletti sempliċement marġnijiet ta’ dumping differenti bejn esportaturi differenti u għalhekk ma jirriżultax f’diskriminazzjoni jew tgħawwiġ tal-kompetizzjoni bejn importaturi b’aċċess għal sorsi differenti fir-RPĊ. Barra minn dan, l-investigazzjoni wriet li l-operaturi Komunitarji jista’ jkollhom aċċess għall-provvista ta’ CLF-i minn għadd ta’ produtturi fil-Komunità kif ukoll mill-Pajjiż ikkonċernat u pajjiżi terzi u ma tressqet l-ebda evidenza li ssostni l-pretensjoni li xi operaturi huma esklużi mill-aċċes għas-suq. Fid-dawl ta’ dan ta’ hawn fuq, il-konklużjoni għandha tkun li t-tkomplija bil-miżuri jkollha effett sinifikanti fuq il-konsumatur f’termini ta’ prezzijiet bl-imnut, u d-disponibbiltà tal-provvista, b’mod partikolari għaż-żmien il-medju u fit-tul.7. Il-konklużjoni dwar l-interess tal-Komunità u d-dewmien tal-miżuri.(115) L-Artikolu 21(1) tar-Regolament Bażiku jipprevedi li għandha tingħata kunsiderazzjoni speċjali lill-bżonn li jiġu eliminati l-effetti ta’ tgħawwiġ tal-kummerċ mid-dumping dannuż u produttur wieħed, li jirrappreżenta proporzjon sostanzjali tal-produzzjoni Komunitarja, qed isofri l-effetti tad-dumping dannuż stabbiliti mill-investigazzjoni. Kontra dan madankollu, jeżistu kunsiderazzjonijiet sostanzjali li jwasslu għall-konklużjoni li hu fl-interess tal-Komunità li ma tkomplix bil-miżuri; l-industrija Komunitarja nfisha tiddependi b’mod qawwi mill-importazzjonijiet mir-RPĊ biex tissodisfa d-domanda, li qed tikber b’ħeffa kbira; xi produtturi Komunitarji stess mhumiex favur it-tkomplija tal-miżuri, u ntwera li l-miżuri għandhom impatt sinifikanti fuq il-prezzijiet tal-konsumatur u għalhekk fuq l-għażla magħmula mill-konsumaturi dwar jekk jixtrux CFL-i jew bozoz inkandexxenti inqas effiċjenti.(116) Wara li ġew ikkunsidrati l-interessi kollha kkonċernati, hu konkluż li l-bilanċ ġenerali ta’ l-interessi rilevanti hu li l-miżuri ma jitkomplewx. Madankollu, fid-dawl tal-kunsiderazzjonijiet imsemmija qabel dwar l-interessi tal-produttur li jappoġġa t-tkomplija, meta jitqiesu fil-konfront ta' l-interessi kkonċernati u partikolarment dawk tal-produtti l-oħra tal-Komunità, għaż-żmien il-qasir ikun fl-interess tal-Komunità li tkompli bil-miżuri għal perjodu ieħor ta’ aġġustament. Għalhekk ikun xieraq li l-miżuri jinżammu għal sena waħda biss qabel ma jiskadu. Wara dan iż-żmien l-effetti negattivi probabbli fuq il-konsumaturi u operaturi oħrajn ikunu sproporzjonati meta mqabbla mal-benefiċċji li l-manifatturi Komunitarji jkunu qed jiksbu minn dawn il-miżuri.F. DISPOŻIZZJONIJIET FINALI(117) Il-partijiet kollha ġew mgħarrfa bil-fatti u l-kunsiderazzjonijiet essenzjali li abbażi tagħhom kienet maħsuba r-rakkomandazzjoni li l-miżuri eżistenti ma jitkomplewx wara sena. Huma ngħataw ukoll perjodu biex fih iressqu l-kummenti u l-pretensjonijiet wara l-pubblikazzjoni. Ebda kumment li wasal wara l-pubblikazzjoni kien tali li seta’ jbiddel il-konklużjonijiet li hemm f’dan ir-regolament.(118) Jirriżulta minn dan ta’ hawn fuq li d-dazji kontra d-dumping m’għandhomx jitkomplew wara sena.ADOTTA DAN IR-REGOLAMENTArtikolu 11. Dazju definittiv kontra d-dumping hu b’dan impost fuq importazzjonijiet ta’ lampi ta’ skariku fluworexxenti kumpatti u elettroniċi li jaħdmu b’kurrent elettriku alternanti (inklużi lampi ta’ skariku fluworexxenti kumpatti u elettroniċi li jaħdmu b’kurrent elettriku kemm alternanti u kemm dirett), b’tubu tal-ħġieġ wieħed jew aktar, bl-elementi li jagħtu d-dawl u l-komponenti elettroniċi kollha mwaħħla mas-sieq tal-lampa, jew li huma integrati fis-sieq tal-lampa, li jaqgħu fil-kodiċi NM ex 8539 31 90 (il-kodiċi TARIC 8539 31 90 95) u li joriġinaw mir-Repubblika tal-Poplu taċ-Ċina.2. Ir-rata tad-dazju kontra d-dumping applikabbli fuq il-prezz nett ħieles fuq il-fruntiera Komunitarja, qabel id-dazju fuq il-prodotti manifatturati mill-kumpaniji elenkati hawn taħt għandha tkun kif ġej:Kumpanija | Dazju kontra d-dumping (%) | Kodiċi addizzjonali TARIC |Changzhou Hailong Electronics & Light Fixtures Co., Ltd Luoyang, Changzhou, Jiangsu Changzhou 213104 Ir-Repubblika tal-Poplu taċ-Ċina | 59,5 | A234 |City Bright Lighting (Shenzhen) Ltd Shenzhen Ir-Repubblika tal-Poplu taċ-Ċina | 17,1 | A235 |Deluxe Well Enterprises Ltd Block 17-18, Hong Qiao Tao Industrial Zone Bao An Yuan Shenzhen Ir-Repubblika tal-Poplu taċ-Ċina | 37,1 | A236 |Lisheng Electronic & Lighting (Xiamen) Co., Ltd Xiamen Ir-Repubblika tal-Poplu taċ-Ċina | 0,0 | A237 |Philips & Yaming Lighting Co., Ltd 1805 Hu Yi Highway Malu Jia Ding District Shangai 201801 Ir-Repubblika tal-Poplu taċ-Ċina | 32,3 | A238 |Sanex Electronics Co., Ltd 1 Xiangyang Road, Xiangcheng Town, Xiangcheng District, Suzhou, Jiangsu, Ir-Repubblika tal-Poplu taċ-Ċina | 20,2 | A239 |Shenzhen Zuoming Electronic Co. Ltd Shenzhen, Guangdong Ir-Repubblika tal-Poplu taċ-Ċina | 8,4 | A240 |Zhejiang Sunlight Group Co., Ltd 129 Fengshan Road, Zhejiang Shangyu 213104 Ir-Repubblika tal-Poplu taċ-Ċina | 35,3 | A241 |Il-kumpaniji l-oħra kollha | 66,1 | A999 |3. Id-dazju definittiv kontra d-dumping ta’ 66,1% u li hu applikabbli għall- importazzjonijiet li joriġinaw miċ-Ċina hu b’dan estiż għall-importazzjonijiet ta’ l-istess prodott imsemmi fil-paragrafu 1 ikkunsenjati mir-Repubblika Soċjalista tal-Vjetnam, ir-Repubblika Islamika tal-Pakistan u r-Repubblika tal-Filippini kemm jekk ikun iddikjarat li joriġina mir-Repubblika tal-Vjetnam, ir-Repubblika Islamika tal-Pakistan u r-Repubblika tal-Filippini u kemm jekk le (il-kodiċi TARIC 8539 31 90 92).4. Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw dazji doganali għandhom japplikaw.Artikolu 2Dan ir-Regolament għandu jidħol fis-seħħ fil-jum wara dak tal-publikazzjoni tiegħu fil- Ġurnal Uffiċjali ta’ l-Unjoni Ewropea . Hu għandu jibqa’ fis-seħħ għal perjodu ta’ sena wara li jkun daħal fis-seħħ.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-PresidentANNESSKumpanija Aa) Kwantitajiet importatiMatul l-RIP il-Kumpanija A importat bejn 50 u 60 miljun lampa CFL-i mill-pajjiż ikkonċernat. F'termini ta’ volumi mibjugħa fis-suq Komunitarju, il-Kumpanija A importat bejn 70% u 80% tal-bejgħ tagħha. F’termini ta’ valur, il-prodotti importati ġġeneraw inqas dħul. Filwaqt li l-volumi importati kienu jirrappreżentaw madwar tliet darbiet tal-volumi manifatturati fil-Komunità, f’termini ta’ dħul għall-Kumpanija A l-importazzjonijiet ġġeneraw kemm xejn aktar minn 50% tat-total tad-dħul mill-bejgħ Komunitarju.b) Ir-relazzjoni mal-produtturi esportaturi fil-pajjiż ikkonċernatIl-Kumpanija A għandha żewġ produtturi esportaturi relatati fil-pajjiż ikkonċernat. Il-Kumpanija A tixtri l-biċċa l-kbira ta’ l-importazzjonijiet tagħha mingħand dawn iż-żewġ produtturi esportaturi relatati. Fl-RIP, dawn iż-żewġ produtturi esportaturi esportaw 47% tal-produzzjoni tagħhom lejn il-KE.c) Strateġija ta’ xiri ta’ importazzjonijiet, difensiva (temporanja) jew strateġika (għat-tul)Il-Kumpanija A ħadet deċiżjoni strateġika għat-tul, li tixtri mill-pajjiż ikkonċernat minħabba li tista’ toffri l-firxa sħiħa tal-prodotti lill-klijenti tagħha.d) Produzzjoni fil-KomunitàIl-Kumpanija A hija t-tieni l-akbar manifattur ta’ CFL-i fil-Komunità, u timpjega bejn wieħed u ieħor 600 persuna għall-produzzjoni u l-bejgħ tal-prodott li qed jiġi kkunsidrat. Skond il-Kumpanija A għandhom jiġu installati żewġ linji tal-produzzjoni oħra fil-fabbrika tagħha, għal żieda ta’ 15-20 miljun unità li bihom tkun qed iżżid madwar nofs il-kapaċità tal-produzzjoni attwali tagħha. Il-linji ta’ produzzjoni l-ġodda huma maħsuba għall-produzzjoni tal-prodott ikkonċernat.Bħal fil-każ tal-manifatturi l-oħra fil-Komunità, il-produzzjoni tal-Kumpanija A fil-Komunità tikkonsisti prinċipalment fl-immuntar ta’ komponenti minn diversi sorsi. F’dan il-każ, ftit inqas minn nofs dawn il-komponenti jinxtraw mill-Komunità. Ir-regoli ta’ l-oriġini huma rregolati mil-Liġi tad-Dwana, partikolarment bir-Regolament tal-Kunsill (KEE) Nru 2913/92[11] li jistabbilixxi l-Kodiċi Doganali Komunitarju, partikolarment l-Artikoli 22 sa 27. L-investigazzjoni wriet li l-prodott ikkonċernat għandu klassifikazzjoni doganali differenti mill-komponenti importati. Din ir-riklassifikazzjoni tirriżulta minn trasformazzjoni sostanzjali tal-komponenti. Għal dawn ir-raġunijiet, u abbażi ta’ l-informazzjoni miġbura f’din l-investigazzjoni jista’ għalhekk jiġi konkluż li l-prodotti kkonċernati manifatturati mill- Kumpanija A huma ta’ oriġini Komunitarja.e) Il-post tal-kwartieri ġenerali u l-azzjonisti ewleninIl-Kumpanija A hija diviżjoni ta’ grupp ta’ kumpaniji Ewropew kbir bil-kwartieri ġenerali fil-Komunità.f) Il-post tad-dipartimenti għar-Riċerka u l-IżviluppIċ-ċentru ewlieni għar-riċerka u l-iżvilupp tal-Kumpanija A jinsab fi Stat Membru. Barra minn dan, il-maġġoranza ta’ l-impjanti tar-riċerka u l-iżvilupp, speċjalment dawk marbuta ma’ l-iżvilupp tal-proċess tal-produzzjoni, jinsabu viċin ta’ l-impjanti tal-produzzjoni, jiġifieri fi Stat Membru ieħor u fil-pajjiż ikkonċernat.Kumpanija Ba) Kwantitajiet importatiMaul l-RIP, il-Kumpanija B importat bejn 11 u 18-il miljun lampa CFL-i mill-pajjiż ikkonċernat. F’termini ta’ volumi mibjugħa fis-suq Komunitarju, il-Kumpanija B importat bejn 20% u 30% tal-bejgħ tagħha tul l-RIP.F’termini ta’ valur, il-prodotti importati ġġeneraw inqas dħul. Il-prodotti importati ġġeneraw bejn 15% u 20% tat-total ta’ dħul.b) Ir-relazzjoni mal-produtturi esportaturi fil-pajjiż ikkonċernatIl-Kumpanija B għandha produttur esportatur relatat fil-pajjiż ikkonċernat. Il-kapaċità tal-produzzjoni ta’ dan il-produttur esportatur relatat kienet bejn wieħed u ieħor 40 miljun unità tul l-RIP, jew ftit inqas mill-kapaċità tal-produzzjoni tal-Kumpanija B fl-impjanti tagħha fil-Komunità. Madankollu, tul l-RIP, il-Kumpanija B ma importat l-ebda CFL-i mingħand dan il-produttur esportatur relatat, imma mingħand produtturi esportaturi indipendenti.Produttur esportatur indipendenti minnhom fil-pajjiż ikkonċernat, b’kapaċità ta’ produzzjoni sinifikanti u bejgħ lill-Komunità sinifikanti, allega li l-Kumpanija B uriet l-intenzjoni li takkwistah. Il-produttur esportatur allega li l-Kumpanija B ma għandhiex tkun inkluża fid-definizzjoni tal-produzzjoni Komunitarja billi wriet interess f’akkwisti ta’ produtturi esportaturi indipendenti fil-pajjiż ikkonċernat u, għaldaqstant, tkun aktar protetta minn dumping dannuż ladarba dan jew xi akkwist ieħor iseħħ. L-allegazzjoni ma kienet issostanzjata bl-ebda evidenza dokumentata u għaldaqstant għandha tiġi miċħuda.c) Strateġija ta’ xiri ta’ importazzjonijiet, difensiva (temporanja) jew strateġika (għat-tul)Il-Kumpanija B tikkunsidra l-importazzjonijiet tagħha bħala mossa difensiva. Din qed tasserixxi li l-importazzjonijiet tagħha huma ta’ natura temporanja u mistennija li jittiħdilhom posthom minn CFL-i manifatturati fil-Komunità. Fil-fatt, wara tmiem l-RIP, il-Kumpanija B kienet fil-proċess li tinstalla kapaċità ġdida f’wieħed mill-impjanti tagħha fil-Komunità.d) Produzzjoni fil-KomunitàIl-Kumpanija B hija l-akbar produttur fil-Komunità. Din timpjega bejn wieħed u ieħor 700 persuna għall-produzzjoni u l-bejgħ tal-prodott ikkonċernat. Bħal fil-każ ta’ produtturi oħra fil-Komunità, il-produzzjoni tal-Kumpanija B fil-Komunità tikkonsisti prinċipalment fl-immuntar ta’ komponenti minn diversi sorsi. F’dan il-każ, kważi l-komponenti kollha qed jinxtraw mill-Komunità.e) Il-post tal-kwartieri ġenerali u l-azzjonisti ewleninIl-Kumpanija B hija diviżjoni ta’ grupp ta’ kumpaniji kbir Ewropew bil-kwartieri ġenerali fil-Komunità.f) Il-post tad-dipartimenti tar-Riċerka u l-IżviluppIċ-ċentru ewlieni għar-riċerka u l-iżvilupp tal-Kumpanija B jinsab fi Stat Membru. Barra dan, xi impjanti għar-riċerka u l-iżvilupp speċjalment dawk marbuta ma’ l-iżvilupp tal-proċess tal-produzzjoni jinsabu viċin l-impjanti tal-produzzjoni, jiġifieri f’żewġ Stati Membri oħra (inklużi l-impjanti għall-komponenti) u fil-pajjiż ikkonċernat.Kumpanija Ċa) Kwantitajiet importatiMatul il-perjodu kkunsidrat il-Kumpanija Ċ importat bejn 3 u 7 miljun lampa CFL-i mill-pajjiż ikkonċernat. F’termini ta’ volumi mibjugħa fis-suq Komunitarju, il-Kumpanija Ċ importat bejn 30% u 40% tal-bejgħ tagħha.F’termini ta’ valur, il-prodotti importati ġġeneraw inqas dħul. Il-prodotti importati ġġeneraw biss bejn 20% u 30% tat-total ta’ dħul.b) Ir-relazzjoni mal-produtturi esportaturi fil-pajjiż ikkonċernatIl-Kumpanija Ċ għandha produttur esportatur relatat fil-pajjiż ikkonċernat, li mingħandu tixtri l-biċċa l-kbira ta’ l-importazzjonijiet tagħha. Il-kapaċità ta’ dan il-produttur esportatur relatat kienet bejn wieħed u ieħor ħames darbiet akbar mill-kapaċità tal-produzzjoni tal-Kumpanija Ċ fl-impjanti tagħha fil-Komunità.c) Strateġija ta’ xiri ta’ importazzjonijiet, difensiva (temporanja) jew strateġika (għat-tul)Il-Kumpanija Ċ iddikjarat li kienet deċiżjoni strateġika għat-tul li tixtri mill-pajjiż ikkonċernat minħabba li dan seta’ joffri l-firxa sħiħa tal-prodotti lill-klijenti tagħha. Minħabba l-prezzijiet ta’ xiri baxxi u l-ispejjeż baxxi tal-ġarr tal-merkanzija, iċ-ċirkostanzi skond il-kumpanija ma jġibu magħhom l-ebda vantaġġ ekonomiku bil-produzzjoni fl-UE ta’ din ix-xorta ta’ prodotti kkonċernati f’volumi li jissodisfaw id-domanda.d) Produzzjoni fil-KomunitàIl-Kumpanija Ċ timpjega bejn wieħed u ieħor 450 persuna fil-produzzjoni u l-bejgħ tal-prodott ikkonċernat, prinċipalment fil-fabbriki tagħha fi Stat Membru. Il-produzzjoni tal- Kumpanija Ċ fil-Komunità tikkonsisti prinċipalment fl-immuntar ta’ komponenti minn diversi sorsi. Inqas minn nofs dawn il-komponenti qed jinxtraw mill-Komunità. L-investigazzjoni wriet li l-prodott ikkonċernat għandu klassifikazzjoni doganali differenti mill-komponenti importati. Din ir-riklassifikazzjoni tirriżulta minn trasformazzjoni sostanzjali tal-komponenti. Għal dawn ir-raġunijiet, u abbażi ta’ l-informazzjoni miġbura f’din l-investigazzjoni, ġie konkluż li l-prodotti kkonċernati manifatturati mill-Kumpanija Ċ huma ta’ oriġini Komunitarja.e) Il-post tal-kwartieri ġenerali u l-azzjonisti ewleninIl-Kumpanija Ċ hija diviżjoni ta’ grupp ta’ kumpaniji kbir bil-kwartieri ġenerali f’pajjiż terz. Madankollu, il-kwartieri ġenerali tal-Kumpanija Ċ, li hija entità legali separata, jinsabu fil-Komunità.Minkejja li tagħmel parti minn grupp globali bil-kwartieri ġenerali f’pajjiż terz, il-Kumpanija Ċ hija kompetenti bis-sħiħ biex tieħu kull deċiżjoni kummerċjali dwar il-produzzjoni, l-importazzjoni u l-istrateġija tal-bejgħ fejn għandhom x’jaqsmu s-CFL-i għas-suq Komunitarju.f) Il-post tad-dipartimenti għar-Riċerka u l-iżviluppIċ-ċentru ewlieni għar-riċerka u l-iżvilupp tal-Kumpanija Ċ għall-prodott ikkonċernat jinsab fi Stat Membru tal-Komunità. Barra minn dan, xi riċerka u żvilupp isiru wkoll fil-kwartieri ġenerali fl-istat terz. Barra minn hekk, ir-riċerka u żvilupp, speċjalment dawk marbuta mal-proċess tal-produzzjoni, jinsabu wkoll viċin ta’ l-impjanti tal-produzzjoni, jiġifieri fil-Komunità u fil-pajjiż ikkonċernat.Kumpanija Da) Kwantitajiet importatiMatul il-perjodu kkunsidrat il-Kumpanija D importat bejn 2 u 3 miljun lampa CFL-i mill-pajjiż ikkonċernat. F’termini ta’ volumi mibjugħa fis-suq Komunitarju, il-Kumpanija D importat bejn 50% u 60% tal-bejgħ tagħha.F’termini ta’ valur, il-prodotti importati ġġeneraw inqas dħul. Il-prodotti importati ġġeneraw inqas minn bejn 40% u 50% tat-total ta’ dħul.b) Ir-relazzjoni mal-produtturi esportaturi fil-pajjiż ikkonċernatIl-Kumpanija D ma għandha ebda produttur esportatur relatat fil-pajjiż ikkonċernat. L-importazzjonijiet mill-pajiż ikkonċernat qed jinxtraw mingħand produtturi esportaturi indipendenti.c) Strateġija ta’ xiri ta’ importazzjonijiet, difensiva (temporanja) jew strateġika (għat-tul)Il-Kumpanija D iddikjarat li hi deċiżjoni strateġika għat-tul li tixtri mill-pajjiż ikkonċernat, minħabba li dan jista’ joffri l-firxa sħiħa tal-prodotti lill-klijenti tagħha. Skond il-kumpanija, ikun ta’ vantaġġ ekonomiku li tipproduċi din ix-xorta ta’ prodott ikkonċernat fl-UE f’volumi li jissodisfaw id-domanda.d) Produzzjoni fil-KomunitàIl-Kumpanija D timpjega bejn 35 u 85 persuna għall-produzzjoni u l-bejgħ tal-prodott ikkonċernat, prinċipalment fil-fabbrika tagħha fil-Komunità. L-attività tal-manifattura tagħha tikkonsisti prinċipalment fl-immuntar ta’ komponenti, li inqas minn nofshom jinxtraw mill-UE. L-investigazzjoni wriet li l-prodott ikkonċernat għandu klassifikazzjoni doganali differenti mill-komponenti importati. Din ir-riklassifikazzjoni tirriżula minn trasformazzjoni sostanzjali tal-komponenti. Għal dawn ir-raġunijiet, u abbażi ta’ l-informazzjoni li nġabret f’din l-investgazzjoni, ġie konkluż li l-prodotti kkonċernati manifatturati mill-Kumpanija D huma ta’ oriġini Komunitarja.e) Il-post tal-kwartieri ġenerali u l-azzjonisti ewleninMatul l-RIP, il-Kumpanija D kienet tapparteni lil grupp ta’ ekwità privata. Madankollu, wara tmiem l-RIP, il-Kumpanija D inxtrat minn manifattur f’pajjiż terz. Il-Kumpanija D għandha l-kwartieri ġenerali korporattivi tagħha fil-Komunità.f) Il-post tad-dipartimenti tar-Riċerka u l-IżviluppIċ-ċentri kollha tar-riċerka u l-iżvilupp tal-Kumpanija D huma bbażati fil-Komunità.[1] ĠU C 167, 19.7.2006, , p. 3.[2] ĠU L 56, 6.3.1996, p. 1. Ir-Regolament kif emendat l-aħħar bir-Regolament tal-Kunsill (KE) Nru 2117/2005 (ĠU L 340, 23.12.2005, p. 17).[3] ĠU L 195, 19.7.2001, p.8[4] ĠU L 38, 8.2.2001, p. 8[5] ĠU L 145, 9.6.2005, p.1[6] ĠU L 244, 7.9.2006, p.1[7] ĠU C 167, 19.7.2006, p.13[8] ĠU C 217, 8.9.2006, p.2[9] ĠU L 145, 9.6.2005, p. 1[10] ĠU L 145, 9.6.2005, p. 1[11] ĠU L 302, 19.10.1992, p.1